Evropski parlament ipak prepoznao vrijednost i aktivnosti IZ\nNaslovnica Balkan Bosna i Hercegovina Evropski parlament ipak prepoznao vrijednost i aktivnosti IZ\nEvropa, BiH – Jučerašnji nacrt rezolucije Evropskog parlamenta o Bosni i Hercegovini ipak prepoznaje vrijednosti i aktivnosti Islamske zajednice u Bosni i Hercegovini i reisu-l-uleme dr. Mustafe Cerića u odlučnom suprotstavljanju svim oblicima ekstremizma, nasilja i netolerancije.\nČlanovi Vanjskopolitičkog odbora Evropskog parlamenta u srijedu su raspravljali o nacrtu rezolucije o Bosni i Hercegovini uključujući i nacrt izvještaja koji je sastavila parlamentarna izvjestiteljica Doris Pack. Na njezin izvještaj koji je predstavljen sredinom ovog mjeseca podneseno je 112 amandmana. Čelnici političkih skupina u Evropskom parlamentu dogovorili su kompromisni amandman koji je u raspravi dobio široku potporu a tiče se osude svih oblika ekstremizma.\nNaime, prvobitni prijedlog koji je predviđao poziv Islamskoj zajednici u BiH da se “jasno negativno izrazi o porastu vehabizma”, preformuliran je u poziv Evropskog parlamenta “vlastima Bosne i Hercegovine da se bore protiv ekstremizma, vjerske mržnje i nasilja u tijesnoj saradnji s međunarodnom zajednicom; izražava zabrinutost zbog ekstremizma vehabija zajedno sa svim drugim ekstremističkim tendencijama na zapadnom Balkanu; pozdravlja se hutba reisu-l-uleme Bosne i Hercegovine iz novembra 2011. u kojoj su osuđeni terorizam i nasilje kao neprijateljski činovi protiv islama i njegovih načela i vrijednosti i traži od svih odgovornih vlasti zemlje da nastave tim putem; poziva na svijest, istragu i eliminaciju ekstremističkih prijetnji bilo koje vrste u cijelom području zapadnog Balkana”.\nPriznanje IZ i reisu-l-ulemi\nNa ovaj način zastupnici u Evropskom parlamentu izbjegli su jednostrani pristup u razumijevanju ekstremizma i netolerancije na zapadnom Balkanu, odnosno da ekstremizam isključivo ne svode na religijski nivo i to samo pripadnike jedne vjerske zajednice i pri tome zanemaruju nacionalističke ideologije i nacionalističke pokrete koji su na ovim prostorima počinili genocid. Također, je značajno da su zastupnici u Evropskom parlamentu prepoznali doprinos Islamske zajednice u BiH i razumjeli hutbu reisu-l-uleme kao važan i odlučan stav u borbi protiv ekstremizma u ime vjere. Uključivanje bajramske hutbe reisu-l-uleme kao primjera odlučnog stava u borbi protiv ekstremizma u dokument najznačajnijeg evropskog zakonodavnog tijela koje usmjerava politike preko pola milijarde evropskih stanovnika je značajno za muslimane Bošnjake i Islamsku zajednicu u Bosni i Hercegovini. Isto tako ovo govori da muslimani i Islamska zajednica ne smiju biti pasivni u pitanjima koja se njih tiču, nego da činjenice i istinu o sebi i svome statusu moraju plasirati na sve relevantne domaće i međunarodne instance. Jer ako se dopusti da drugi o njima odlučuju na temelju predrasuda ili nepotpunih informacija rizikuju da ponovo postanu žrtve laži i nepravdi.\n“Nažalost najveći dio rasprave u Komisiji za vanjske poslove bio je posvećen vehabizmu. To nije Bosna i Hercegovina koju ja znam, i tiče se jako malog broja ljudi. Kako bih spriječila disproporcionalne prijedloge, predložila sam da se posveti pažnja borbi protiv svih vrsta ekstremizma, da li religioznog ili nacionalnog. Naš kompromis traži od autoriteta da istraže i bore se protiv ekstremizma i nacionalizma svih vrsta na cijelom zapadnom Balkanu. Danas smo uspjeli da ublažimo i izbalansiramo prvi prijedlog o raspravi o vehabizmu”, naglasila je Bozkurt.\nsanela 3. Marta 2012. At 22:35\nKada Evropski parlament bude na dnevni red imao suocavanje sa genocidom u BiH,njegovim posljedicama i osudio ga,pozivajuci na ukidanje onoga sto je tim genocidom stvoreno moci ce zrtve genocida vjerovati u njegovu dobronamjernost.


Miroslav Joksimović: Gospodin Rasim Ljajić se šalio kad je iznosio argumente za prodaju Telekoma. - Dosta je bilo\nMiroslav Joksimović: Gospodin Rasim Ljajić se šalio kad je iznosio argumente za prodaju Telekoma.\n1.Telekom u Republici Srpskoj mora da se dotira iz Srbije jer je gubitaš.\nIstina je:Telekom Srpske(deo je Telekoma Srbije)ima EBITDA,operativnu dobit, preko 40%(razlika između prihoda i rashoda)u celoj Jugoistočnoj Evropi,ima dobit preko 50milona evra godišnje,vrlo je profitabilan.\n2.Trebaju nam investitori strani za razvoj Telekoma jer ne možemo da izdržimo konkurenciju.\nTelekom najviše investira godišnje u celoj regiji,preko 130milona Evra .\nImamo dobit između 130 i 150 milona Evra godošnje,punimo budzet Srbije u iznosu od pola ukupnih dividendi koju dobija Srbija od svih ostalih preduzeća zajedno.\nDoniramo,sport,kulturu,umetnost,sve reprezentacije Srbije,obrazovanje,nauku,PIO fond,skoro sve…\nOko 100000 ljudi je preko privatnih preduzeća naslonjeno na Telekom,rade za nas(izvođači,proizvođači opreme,IT sektor,distributeri…)\n3.Imamo višak zaposlenih u odnosu na Telenor i VIP-konkurenciju\nPo svim Evropskim kriterijumima mi nemamo višak zaposlenih i bolji smo od Dojč Telekoma,Austriskog,Frans Telekoma…od svih mogućih kupaca.\nPo stepenu digitalizacije,razuđenosti mreže i broju zaposlenih po broju preplatnika,mi smo bolji od Evropskih Telekoma..\nPo prihodu nismo bolji jer nasa zemlj ima manji BDP i manju platežnu moć stanovništva,i da nas neko kupi to se neće izmeniti.\nDobit se može povećati samo masovnim otpustanjem radnika,to oni zovu smanjenjem troškova,na silu..A onda one koje ostanu teraju da rade kao konji po 16sati dnevno.\n4.Telenor i VIP imaju veću Operativnu dobit sa manjim brojem radnika.\nOni nemaju svoju infrastrukturu,nemaju fiksnu telefoniju i ne interesuju ih ruralna područja,nemaju na celoj teritoriji svoje bazne stanice i rade preko nase tehnike.\nSvoj najveći deo prihoda predstavljaju kao EBITDA,operativnu dobit,najveći deo troškova prebacuju u svoje matične drzave.\nDa mi to radimo,imali bi EBITDA preko 900milona Evra.\nZa sad toliko,zbog istine.\nOznakeMiroslav Joksimović Telekom\nIndustrija • Privreda • Saopštenje\n4 Komentara na "Miroslav Joksimović: Gospodin Rasim Ljajić se šalio kad je iznosio argumente za prodaju Telekoma."\n21. novembra 2015. 20:15\nVreme je za ekonomski iskusne, matematički pismene i patriotski orijentisane ljude da preuzmu mesto premijera. Dosta je bilo pravnika, političara i ostalih na toj funkciji.\n21. novembra 2015. 21:21\nLjudi, dobar vam je članak, ali ako je već na ćirilici, smanjite malo sa nj i dz i popravite ove pravopisne greške izgledate neozbiljno, članci na tarzaniji imaju manje pravopisnih grešaka nego ovaj članak 🙂\n22. novembra 2015. 13:12\nA ovo je kao istina vredna sajta i ekipe „Dosta je bilo“?\nDajte, ljudi, pa ima ozbiljnih i pismenih ekonomista u „Dosta je bilo“!\n22. novembra 2015. 20:50\nMiroslava Milenović za Peščanik: Društvo je potpuno rastureno


Bosch SMS68NW06E mašina za pranje sudova cena, cene Srbija, prodaja Beograd Novi Sad Niš\nBosch SMS68NW06E mašina za pranje sudova cene\nBosch SMS 68NW06E... specifikacija\ncena od 76.524,00 do 93.390,00 din | prodavnica (7)\nTrenutno nemamo slike za Bosch SMS68NW06E\nEPonuda nije internet prodavnica već Vam omogućava da brzo i lako nađete Bosch SMS68NW06E mašina za pranje sudova po najjeftinijoj ceni. Naš cilj je da kupci budu što bolje informisani o ponudi Bosch mašina za pranje sudova SMS68NW06E na tržištu Srbije. Vrlo lako nalazite željeni proizvod za kategoriju Mašine za pranje sudova cene, ne morate da lutate od sajta do sajta za Bosch Mašine za pranje sudova, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Bosch SMS68NW06E mašina za pranje sudova sa PRODAVCEM. EPonuda ne može da garantuje potpunu tačnost specifikacije i slika za Bosch SMS68NW06E mašina za pranje sudova. Pre kupovine, podatke za Bosch mašina za pranje sudova SMS68NW06E proverite na sajtu PROIZVOĐAČA.


Crna Gora: Kampanju obilježila negativna retorika\nPredizborni plakati u Podgorici\nKampanja pred parlamentarne izbore 14. oktobra ulazi u sami finiš. Prema ocjeni političkih posmatrača ona je najnegativnija u posljednjih desetak godina i uglavnom se svodi na optužbe političkih konkurenata.\nIz dana u dan retorika dobija na težini i oštrini, posebno između vladajuće koalicije predvođene Milom Đukanovićem i opozicionog Saveza na čijem je čelu Miodrag Lekić.\nPrema mišljenju Rada Bojovića, političkog analitičara i predsjednika političkog kluba Pravedna Crna Gora, ova predizborna kampanja je najnegativnija nakon referenduma na kome je obnovljena crnogorska državna nezavisnost. Objašnjenje za to nalazi u potrošenoj političkoj klasi koju čini vlast koja ne može da realizuje ono što je obećala i gubitnička opozicija koja ne uspijeva da se nametne kao alternativa.\n"Kada imate takve dvije iscijeđene politike onda je preostalo da se to nadomjesti sa onom retorikom kojom neko pretpostavlja da mu može pomoći za izborni rezultat. U ovoj kampanji naravno da u tome prednjači vladajuća koalicija svjesna činjenice da mnogo toga što su obećali nije ispunjeno i da nemaju sa čim osobito da se pohvale kada je u pitanju ukupno stanje sistema i standard građana i onda oni idu na ono što su poslovične slabosti opozicije gdje mogu vrlo lako da po njihovoj procjeni tu i takvu opoziciju diskredituju", kaže Bojović.\nUvertira u predsjedničke izbore\nKada siđu sa pregrijane predizborne bine na kojoj je gotovo sve dozvoljeno, šta sami učesnici uviđaju o tonu kampanje i koliko su svjesni njene žestine? Za Obrada Miša Stanišića iz vladajuće Demokratske partije socijalista sve protiče u relativno korektnoj atmosferi.\n"Nije to ništa neobično. I te vatrenije izjave nijesu bile strašne. Mislim da je do sada sve to bilo korektno. Posebno bih rekao da DPS sa svojim koalicionim partnerima vode jednu korektnu kampanju. Tu nema ni uvreda, ni bilo čega lošeg. Oni koji to rade, neka to njima služi na čast", poručuje on.\nLider Socijalističke narodne partije Srđana Milića je oštricu svojih kritika i optužbi uglavnom svalio na Mila Đukanovića. No, funkcioner te partije Vaslije Lalošević konstatuje kako je SNP dosada uglavnom vodila pozitivnu kampanju.\n"Što se nas tiče kampanja je bila korektna i sa porukama koje su bile isključivo bile upućene ka tome šta ćemo raditi u budućnosti. Pretpostavljam da bi i ostale kolege možda mogle reći da je bilo tako ali u nekim slučajevima i nije. Bilo je oštre retorike, bilo je vrijeđanja u čemu je prednjačila vladajuća koalicija. No, generalno skupovi, koliko ja vidim protiču bez incidenata", navodi Lalošević.\nNa kraju nije li kampanja pred predstojeće parlamentarne izbore, sa preovlađujućim negativnim tonovima, samo uvertira u ono što slijedi za samo nekoliko mjeseci, a to su predsjednički izbori?\n"Pa, očigledno je da će se to nastaviti. Ne vidim šta tu temeljitije može da se izmijeni. Sigurno je da će ovaj izborni ciklus da se zaokruži u duhu te negativne kampanje, ma ko bio predsjednički kandidat", kaže Rade Bojović.


Ministar omladine i sporta u Vladi Republike Srbije Vanja Udovičić učestvovao je danas u javnoj raspravi o Nacrtu zakona o izmenama i dopunama Zakona o sprečavanju dopinga u sportu, koja je održana u Velikoj sali Gradske opštine Stari grad.\nUdovičić je tom prilikom istakao da je neophodno da se važeći zakon izmeni i dopuni kako bismo ga u potpunosti usaglasili sa domaćim pravnim okvirima, Svetskim antidoping kodeksom i pratećim međunarodnim standardima, koji su izmenjeni od početka ove godine.\nMinistar je naveo da je Srbija u oblasti antidopinga do sada pokazala odlične rezultate, zauzimajući lidersku poziciju u regionu u ovoj oblasti, uz uverenje da će se ovim izmenama i dopunama ta pozicija zadržati i obezbediti da se i u narednom periodu u potpunosti ispuni vizija Ministarstva za nultom tolerancijom dopinga u sportu.\nPrilikom izrade Nacrta ispunili smo širok konsultativni proces sa svima onima na koje će zakon direktno uticati, a kroz javne rasprave razmenjujemo mišljenja i iskustva s ciljem da budućim izmenama i dopunama sistem sporta još jednom zajedno podignemo za lestvicu više, poručio je Udovičić.\nMinistarstvo omladine i sporta kontinuirano radi na sprečavanju negativnih pojava u sportu, uspostavljajući zakonske okvire i inicirajući edukacije i bolju informisanost svih subjekata u sistemu sporta, kako bi se podigla svest o štetnim posledicama dopinga po zdravlje i karijeru sportista.\nPromocija zdravog stila života i „fer-pleja” kao jedinih pravih izbora na putu do sportskih dostignuća u fokusu su rada Ministarstva.\nU javnoj raspravi su učestvovali i predstavnici Zavoda za sport i medicinu sporta Republike Srbije, Antidoping agencije Republike Srbije, Sportskog saveza Srbije, Sekretarijata za sport i omladinu Grada Beograda, kao i nacionalnih granskih i teritorijalnih sportskih saveza, navodi se u saopštenju Ministarstva omladine i sporta.


JEZIVE CIFRE! Porodično nasilje u Srbiji u porastu - Deca sve češće svedoci, ovo su signali koji najavljuju tragediju\nŠok podatak, statistika je poražavajuća\nVukota Vlahović iz Ministarstva za brigu o porodici i demografiju rekao je da je poslednjih 10 godina broj slučajeva nasilja u porodici porastao sa 8.000 na 36.000, za 350 odsto je uvećan broj evidentiranih slučajeva od 2011. do 2020. godine.\nŽena iz Kragujevca, u koju je pucao muž u njihovoj porodičnoj kući, i dalje je u teškom stanju. On se nakon bekstva i višečasovnih pregovora predao policiji. Ovo >> Pročitaj celu vest na sajtu SrbijaDanas.com << je samo poslednji u nizu događaja porodičnog nasilja proteklih dana.\nVukota Vlahović, šef odseka za upravno-nadzorne poslove u oblasti porodično-pravne zaštite u Ministarstvu za brigu o porodici i demografiju rekao je, da je prema podacima koje vodi Republički zavod za socijalnu zaštitu, kao nadležna institucija za vođenje evidencije i prikupljanje podataka od centara za socijalni rad, u 2020. godini, kao poslednjoj godini za koju ima izveštaje, evideniran porast broja nasilja u porodici.\n- U odnosu na prošlu godinu taj porast nije veliki ali u poslednjih 10 godina taj broj nasilja u porodici je porastao sa 8.000 na 36.000, za 350 odsto je uvećan broj evidentiranih slučajeva nasilja u porodici od 2011. do 2020. godine - napominje Vlahović.\nŠto se tiče nasilja, porodica postaje predmet interesovanja kada centar sazna na osnovu prijave ili radeći u nekim drugim predmetima da toj porodici treba pružiti pomoć - postoji žrtva nasilja u konkretnoj porodici.\n- U nekim situacijama koje su ređe, centar ima porodicu na evidenciji, desilo se nasilje i izdati su nalozi da direktor centra za socijalni rad utvrdi odgovornost stručnjaka koji su napravili propust u radu - kaže on.\n- Ako se desi ubistvo, brigu o deci preuzima centar za socijalni rad - mere alternativnog staranja, ukoliko postoje srodnici deca se smeštaju kod njih, ako ne, onda u hraniteljsku porodicu - to su deca bez roditeljakog staranja u toj situaciji. Ako je jedan roditelj ubijen, a drugi živ, centar pokreće postupak za lišavanje roditeljskog prava i alternativno se zbrinjavaju deca u drugu porodicu - zaključio je Vlahović.


Jusuf Nurkić propušta kvalifikacije za Evropsko prvenstvo?\nDenver nagetsi traže od Jusufa Nurkića da propusti predstojeće kvalifikacije za Evropsko prvenstvo!\nČelnici NBA kluba iz Kolorada već su nekoliko puta prezentirali takvu ideju aktuelnom reprezentativcu Bosne i Hercegovine, obrazlažući to činjenicom da je on još pod posebnim režimom rada koji, osim košarkaških treninga, podrazumijeva i stalne ljekarske tretmane.\nRazlog je to što je naš centar u prošlosti imao velikih problema s povredama.\nPodsjetimo, Nurkićeve dvije prve sezone u najjačoj svjetskoj košarkaškoj ligi bile su opterećene problemima s koljenom, zbog kojih je 22-godišnji Živiničanin i operiran u maju prošle godine te je pauzirao osam mjeseci prije nego što se vratio na parket.\nČak i kad je počeo nastupati za Nagetse u januaru, imao je limitiranu minutažu kako bi se izbjegla mogućnost obnavljanja povrede. Nurkić je u takvom ritmu praktično igrao i do kraja šampionata, uz stalne medicinske tretmane koji su produženi van sezone, piše Dnevni avaz.\nNagetsi su zadovoljni progresom koji Nurkić pokazuje, no iz predostrožnosti mu savjetuju da ovo ljeto, kadaje u pitanju reprezentacija, pauzira te se posveti potpunom zdravstvenom oporavku pred narednu NBA sezonu.\nPrema Avazovim informacijama, Nurkić nije sklon takvom razvoju situacije, odnosno njegova je želja da obuče reprezentativni dres ovog ljeta u mečevima protiv Rusije i Švedske u kvalifikacijama\nza Evropsko prvenstvo 2017. godine, no u klubu razmišljaju drugačije…\n#Jusuf Nurkić#košarkaška repretentacija bih


Nova filijala Crédit Agricole banke u Sremskoj Mitrovici - Nova ekonomija\nNova filijala Crédit Agricole banke u...\nKlijenti Crédit Agricole banke od ponedeljka, 17. decembra imaju potpuno novo iskustvo u Banci koja je svoju filijalu u Sremskoj Mitrovici preselila u lokal na adresi Kralja Petra Prvog, 18 u novi i moderno opremljeni prostor sa eCorner-om i Zonom 24, saopšteno je iz te banke.\n"Filijala je opremljena po najvišim standardima, što omogućava da zaposleni Banke u najkraćem roku odgovore svim zahtevima klijenata, kako u delu obavljanja novčanih transakcija, tako i u oblasti pružanja stručnih saveta", navodi se u saopštenju.\nOva filijala lijentima pruža i jedinstveno digitalno iskustvo u okviru eCorner-a gde se mogu isprobati i koristiti svi digitalni servisi banke i naći mnoge druge korisne informacije. Osim toga, klijentima je na raspolaganju Zona 24 sa bakomatom na kome je 24 časa dnevno, sedam dana u nedelji moguća uplata i isplata dinara, kao i isplata evra.\n"Svi novi klijenti, koji u novoj filijali CA banke otvore paket račun i prenesu zaradu do 31.januara 2019. godine, imaće priliku da iskoriste i neke od promotivnih uslova kao što su: dinarski gotovinski krediti bez troškova obrade, paket račun Confort bez naknade za održavanje u trajanju od šest meseci ili beskamatni gotovinski kredit za refinansiranje obaveza druge banke bez kamate"stoji u saopštenju.\nCrédit Agricole Srbija predstavila svoju ponudu...\nCrédit Agricole banka otvorila danas novu ekspo...\nCrédit Agricole banka podržava Francusku nedelj...\nCrédit Agricole učestvuje na poslovnom forumu F...\nCrédit Agricole Srbija dobitnik šampionskog peh...\nKarlos de Kordu novi je predsednik IO Crédit A...


30/11/2015 | 10:00\nProšlonedeljna obustava isporuke prirodnog gasa iz Rusije za Ukrajinu, zbog neisplaćenih isporučenih količina tog energenta, odnosila se samo na Ukrajinu, dok je ovaj energent koji se ka Srbiji, ali i drugim zemljama u Evropi, transportuje kroz Ukrajinu redovno stizao.\nSnabdevanje Srbije gasom iz Rusije nije bilo ugroženo, ali se ponovo pokazalo koliko je za Srbiju važno da obezbedi drugi pravac snabdevanja domaćeg tržišta ovim energentom.\nTreba reći da Srbija više nije u poziciji kao što je bila 2009. godine, kada je naša zemlja, zbog spora Rusije i Ukrajine, ostala potuno bez prirodnog gasa. Situacija je sada mnogo bolja, jer postoji podzemno skladište u Banatskom Dvoru, koje je puno, iz kojeg se dnevno može proizvesti oko 4,5 miliona kubnih metara gasa, što je dovoljno za snabdevanje toplana i prioritetnih korisnika i duže od 60 dana. Ministar energetike Aleksandar Antić ukazao je da u skladištu ima više od 450 miliona kubinih metara gasa, što obezbeđuje veliku stabilnost domaćeg tržišta. On je rekao i da Srbija ima čvrst ugovor sa “Gaspromom” o dugoročnom snabdevanju gasom, da nema nikakvih najava da bi moglo doći do problema u snabdevanju Srbije gasom, ali i da se u Vladi Srbije veoma pažljivo prate sva dešavanja oko tranzita gasa kroz Ukrajinu. Takođe, on je istakao da je prošle godine na nivou energetske zajednice koju čine države jugoistočne Evrope rađen stres test, koji je predviđao različite krizne situacije, pre svega vezane za snabdevanje gasom, i da je Srbija imala najbolje rezultate od svih zemalja u regionu.\nIpak, da bi se ovakve i slične situacije izbegle, Srbiji je, bez sumnje potreban još jedan pravac snabdevanja, a da li će se i kada graditi neki gasovod za sada se još uvek ne zna, jer se planovi o pravcima snabdevanja jugoistočne Evrope gasom često menjaju. Stručnjaci ukazuju da će se potrošnja gasa povećavati i da Evropa povećava svoj kapacitet izgradnjom „Severnog toka 2”, koji će, kao i „Severni tok 1”, imati kapacitet od 55 milijardi kubnih metara godišnje, a kad je u pitanju snabdevanje jugoistočne Evrope o nekoliko projekata za transport tog energenta do potrošača se govorilo, ali za sada ništa nije urađeno. Odustalo se od gradnje gasovoda “Južni tok”, a nedavno je Evropska komisija usvojila listu 195 ključnih infrastrukturnih projekata iz energetike, koji su od zajedničkog interesa, a među njima je i gasovod „Te¬sla”. Ovaj gasovod trebalo bi da prođe i kroz našu zemlju, odnosno gas bi iz Rusije preko Turske dolazio do Grčke, a potom Makedonije, Srbije i Mađarske do Austrije, a da li će ovaj gasovod biti realizovan pokazaće vreme.


Fakultet za kulturu i turizam osnovan je 2014. godine kao dio Univerziteta Donja Gorica. U okviru Fakulteta su akreditovana tri studijska programa: Kultura i turizam, Međunarodne studije za hotelijerstvo i menadžment-Vatel i Kineske studije.\nOvaj studijski program predstavlja simbiozu različitih naučnih i umjetničkih disciplina s ciljem sticanja znanja, vještina i kompetencija koje su neophodne za adekvatnu valorizaciju kako prirodnih ljepota, tako i izuzetne kulturno-istorijske baštine ovog područja i to prvenstveno na temelju kulturnih i kreativnih industrija. Koncept nastavnog plana i programa je takav da je akcenat, sa jedne strane, stavljen na turizam sa stanovišta nacionalnog, kulturnog i održivog ekonomskog razvoja, a sa druge strane na kulturu i kreativne industrije koje predstavljaju jedan od najbrže rastućih sektora i jedan od ključnih pokretača napretka ekonomija najrazvijenijih zemalja svijeta. Nastava se izvodi u saradnji sa Univerzitetom u Puli koji ima dugu i uspješnu tradiciju kada je u pitanju realizacija ovog interdisciplinarnog studija.


Situacija nije nimalo bezazlena: Policija osigurava Narodno pozorište u Sarajevu?! – Haber.ba\nSituacija nije nimalo bezazlena: Policija osigurava Narodno pozorište u Sarajevu?!\nPojačane policijske snage su ispred Narodnog pozorišta u Sarajevu, gdje osiguravaju interno izvođenje predstave “Naše nasilje i vaše nasilje” Olivera Frljića, posljednjeg dana Festivala MESS, piše “Fena”…\nNarodno pozorište Sarajevo - Anadolu Agency\nJavno prikazivanje predstave “Naše nasilje i vaše nasilje” je otkazano nakon upućenih prijetnji neimenovanih grupa i pojedinaca.\nIz MESS-a je saopšteno kako su netačni navodi o vrijeđanju religijskih osjećanja rezultirali pritiscima i prijetnjama od strane nasilnih skupina i pojedinaca, čime je praktično dovedena u pitanje sigurnost publike festivala.\n“Na osnovu sagledavanja realne situacije, direktor Festivala MESS Nihad Kreševljaković, donio je odluku da se predstava na 56. Festivalu MESS ne izvede javno, već interno, za članove žirija, goste Evropske teatarske konvencije, programere međunarodnih festivala i medijske pokrovitelje Festivala MESS. Na taj način neće se dozvoliti nasilno prekidanje Festivala i njegovog kontinuiteta”, navodi se saopštenju.\nTelevizija “N1” javlja da iz policije, pak, tvrde da je u pitanju “rutinska saobraćajna kontrola”…\nTeme:Festival MESS, MESS 2016, Narodno pozorište Sarajevo, policija, Sarajevo


Zašto Britanci imaju Dan smoga i "peto" godišnje doba\nZašto Britanci imaju Dan smoga i „peto“ godišnje doba\nTanjug 16. januara 2020. 10:19\nLONDON, 16. januara (Tanug) – Magla i smog koji su ovih dana obavili Beograd i izazvali zabrinutost, problem su koji tradicionalno muči Engleze, i ne samo njih, o čemu svedoči i jedan skoriji tekst Gardijana, posvećen borbi protiv zagađenja vazduha u svetu.\nGardijan ukazuje, naime, da ni 65 godina od Velikog smoga, kako je nazvano prekomerno zagađenje vazduha koje je pogodilo London od 5. do 9. decembra 1952. godine i dovelo do usvajanja revolucionarnih zakona protiv zagađenja, vazduh iznad Velike Britanije još nije čist.\nVeliki smog je za četiri dana pre 65 godina u britanskoj prestonici izazvao velike probleme zbog loše vidljivosti, ali i smrt 4. 000 ljudi direktno od zagađenja, kao i 100. 000 obolelih od efekata zagađenja, navodi Gardijan.\nNa godišnjicu Velikog smoga u Londonu se stoga obeležava tzv. Dan smoga.\nTaj dan takođe označava sredinu međunarodne sezone smoga, a potekao je iz inicijative da se podele iskustva ljudi koji žive sa zagađenjem u Londonu i Nju Delhiju, gde je vazduh među najgorima u svetu.\nUprkos brojnim razlikama u životu između dva glavna grada, postoje i paralele u iskustvima ljudi koji rade na ulicama, džogera, vozača taksija, roditelja i dece, kao i doktora koji leče pacijente sa teškoćama u disanju, navodi Gardijan.\nU tekstu britanskog lista se ističe da je zagađenje vazduha postalo toliko da se kaže da sada imamo i „peto godišnje doba“ i to u ovo doba godine, kada smrtonosni smog obavija neke od najnaseljenijih delova sveta.\nProcenjuje se da širom sveta svaki dan zbog zagađenja vazduha umre 18. 000 ljudi, a velika većina svetske populacije udiše vazduh čiji kvalitet ne zadovoljava standarde Svetske zdravstvene organizacije, ističe se u tekstu.\nSamo u Londonu svakog sata prerano umre više od jedne osobe zbog niza bolesti izazvanih štetnim česticama i azot-dioksidom, kao što su infarkt, astma i emfizem pluća, navodi Gardijan i podseća da se gradonačelnik britanske prestonice Sadik Kan založio za usvajanje zakona o čistom vazduhu, kojim bi bilo garantovano pravo na udisanje čistog vazduha.\nGardijan navodi, međutim, da je u mnogim gradovima širom sveta vidan napredak u borbi protiv zagađenja vazduha.\nU nedavnom izveštaju Komisije za zagađenje i zdravlje Lancet navodi se da poboljšanja u kvalitetu vazduha ne samo da spašavaju živote, već donose i druge benefite.\nZa skoro pola veka, u SAD svaki dolar investiran u poboljšanje kvaliteta vazduha doneo je prihod od oko 30 dolara u dodatnim benefitima.\nPrelazak na korišćenje 100 odsto obnovljivih izvora energije do 2050. sprečio bi 90 odsto preranih smrti između 2017. i te godine, naveo je u nedavnoj analizi Mark Jakobson sa Univerziteta Stenford, prenosi Gardiajn.


Hoće li fiksni telefon "preživeti" tehnološki bum?\nHoće li fiksni telefon “preživeti” tehnološki bum?\nM. D.\t 11. januara 2016. 20:00\nOdlazak fiksnog telefona u istoriju usled tehnološkog buma, trenutno koče nostalgičari i navika građana da imaju tu mogućnost, pa će ova vrsta usluge, ocenjuju sagovornici Tanjuga, “opstati” bar jos desetak godina.\nPrvo istorijsko “alo” u Beogradu rekao je Panta Mihajlović, savetnik Nikole Tesle, 14. marta 1883. godine i od tog dana fiksni telefon postepeno je osvajao prestonicu, ali i celu Srbiju. Danas se čini kao da se taj krug zatvara, dok nove tehnologije preuzimaju teren.\nOperateri se redom slažu da fiksni telefon još “drže” tradicija i navika, te ocenjuju da će opstati bar još desetak godina.\n“Trend smanjivanja će se nastavljati, ali mislim da će uvek postojati ljudi koji su naviknuti na fiksni telefon i upotrebljavati ga. Uvek će biti nostalgičara. I ja ponekad kada sam u kancelariji upotrebljavam fiknsi telefon”, rekao je on u izjavi Tanjugu.\n“U suštini vam ne treba, ali stariji, roditelji sa mlađom decom, ili naprosto ljubitelji, ponekad preferiraju staromodne telefone. Zato će fiksni biti u upotrebi bar još 10-ak godina”, rekao je Tanjugu generalni direktor Telenora Srbija Uve Fredhajm.\nGeografska numeracija “011, 021…” fiksnih telefona, vremenom postaje “nomadska”, smatra generalni direktor Orion telekoma Slobodan Đinović i dodaje da će se fiksni brojevi seliti u aplikacije poput Orion ringa.\nĐinović je u izjavi Tanjugu naveo da se mobilni operateri u svetu sve više okreću ka tome da ne prodaju telefonske usluge, već prenos podataka.\n“Poslednji naš podatak je da je krajem 2014. bilo 2,85 miliona korisnika. Međutim, verovatno ima veći broj građana koji plaćaju pretplatu ali povremeno koriste fiksni telefon, a tome u prilog govore podaci o saobraćaju, koji je u poslednjih 10 godina tri puta manji”, rekao je Tanjugu direktor RATEL-a Vladica Tintor.\n“Još naši građani imaju pretplatu, verovatno zato što hoće tu mogućnost, ali se fiksni telefon u praksi manje koristi. U porastu je, s druge strane, korišćenje mobilnih telefona, te je saobrahaj u mobilnoj mreži iznosio novih komunikacije, ako pogledamo saobraćaj kada je reč o mobilnoj telefoniji u 2009. je iznosio 8,2 miliona, a u 2014. je skoro dupliran na 14,9 miliona minuta”, konstatuje Tintor.\n“Verovato fiksni neće brzo da zamre, ali čak i da se to dogodi u narednim godinama, ne bi trebalo brinuti, to je samo znak tehnološkog napretka. Prirodno je da ta usluga bude prevaziđena drugim tehnologijama. Tako se i “dajl ap” internet sada čini kao davna prošlost, a to uopšte nije bilo toliko davno”, kayao je Tintor podvukavši da ne očekuje skoro “izumiranje” fiksne telefonije.\nU ovu uslugu, međutim, prvi čovek Pošte Srbije Milan Krkobabić ipak veruje, pa je u ovoj godini najavio “povratak” fiksne telefonije, odnosno paket integrisanih servisa – televizija, internet i fiksna telefonija, po, kako je kazao, najpovoljnijim cenama za građane.\nPošta bi tada bila još jedna kompanija koja nudi fiksnu telefoniju. Zanimljivo je da je usluga prenosivosti broja u fiksnoj telefoniji dostupna od 1. aprila 2014, a do kraja iste godine preneto je, prema podacima RATEL-a, 41.513 brojeva.


Povodom 15. aprila, godišnjice osnivanja Armije Republike Bosni i Hercegovine, premijer Tuzlanskog kantona Irfan Halilagić i ministar za boračka pitanja Zoran Blagojević danas su, sa delegacijom boračkih saveza i udruženja, položili cvijeće i odali počast na mezaru prvog predsjednika Republike Bosne i Hercegovine Alije Izetbegovića, generala Rasima Delića i poginulih pripadnika ARBiH u Memorijalnom centru „Kovači“ u Sarajevu.\n„Prošlo je 30 godina od formiranja Armije Republike Bosne i Hercegovine. Ovih dana se sjećamo herojske i časne borbe Armije RBiH i njenih najboljih sinova. Konstantno, ali danas posebno, moramo se sjećati i podsjećati da je Armija Republike Bosne i Hercegovine predstavljala odgovor patriota, bosanskih sinova, koji su se, bez obzira na vjersku i nacionalnu pripadnost, oduprli agresiji i koji su se u redovima multietničke bosanskohercegovačke armije, borili za odbranu domovine i svih njenih naroda“, kazao je premijer Halilagić.\n← Inicirano smanjenje takse za odricanje od bh. državljanstva\nVlada FBiH usvojila informaciju o usklađivanju plaća policijskih službenika FBiH →\n28/01/2021 28/01/2021 Mirza Musanovic\t0\nVlada Tuzlanskog kantona utvrdila prioritete u raspodjeli sredstava za izgradnju stambenih objekata


Torino - Napoli: Analiza utakmice | Sportske Kladionice\nHome Sportsko klađenje Prognoze utakmica Torino – Napoli: Analiza utakmice\nTorino – Napoli: Analiza utakmice\nNakon odlične subotnje utakmice, kada je naša analiza pogodila pravo u centar i čitaocima koji su odlučili pratiti donela lep profit, u nedelju ćemo tipovati dve utakmice na kojima smatramo da postoji value na istom marketu. Ruku na srce analizirajući utakmice Italijanske Serie A imali smo toplo – hladno učinak, ali i dalje smatramo da se može pronaći odličnih prilika za klađenje u ovoj ligi. Danas na stadionu Olimpico Grande Torino u Torinu, istoimena domaća ekipa dočekuje Sicilijanskog giganta, ekipu Napolija. Imajući u vidu da su ovo dve prilično ofanzivne ekipe, smatramo da će gledaoci na stadionu i pored malih ekrana imati priliku da gledaju odličan meč.\nEkipa Torina ove sezone igra toplo hladno i nakon šest kola imaju devet osvojenih bodova uz rekord od tri pobede, nula neodlučenih i tri poraza. Na domaćem terenu su odlični i u tri meča su ostvarili dve pobede i jedan poraz, uz tri gola po utakmici u proseku. Ova ekipa je posložena ove sezone tako da im je napad bolji deo tima i da igraju na gol više.\nNapoli sa druge strane je iznenadio mnoge ove sezone, jer se smatralo das u dosta oslabljeni nakon nekoliko bitnih odlazaka. Trener Ancelotti je napravio dobar posao, te ekipa trenutno ima četiri pobede, nula nerešenih i dva poraza u domaćem šampionatu uz vrlo visoku gol razliku. Na gostovanjima dve pobede i jedan poraz sa neverovatnih šest i po golova po utakmici.\nTrener domaće ekipe nema problema sa povređenim igračima, jedino neće moći da računa na suspendovanog defanzivca Bremera. Sa druge strane Ancelotti neće moći da računa na povređene Nikola Maksimovica i Lorenzo Tonellija, kao i na suspendovanog Kalidou Koulibaly-a.\nOve dve ekipe su igrale do sada 28 puta, a ekipa Napolija je imala više uspeha u međusobnim duelima. Naime, 12 puta je kao pobednik izlazila ekipa Napolija, 11 puta je bilo nerešeno, a samo pet puta je pobeđivala ekipa Torina. Što se tiče golova, trendovi su vrlo izraženi. Naime, pet od poslednjih šest susreta je završeno sa više od tri gola, a nekoliko utakmica je završeno sa više od četiri gola.\nKonačan ishod na ovoj utakmici je gotovo nemoguće predvideti, te smo mi krenuli da tražimo alternativne markete za klađenje i uvideli da je jedan market izrazito interesantan za postavljanje opklade. Naime, mi smatramo da je nabolja oklada na ovoj utakmici odigrati Over 2.75 Goals (Više od dva gola sa Azijskim hendikepom), koja oklada se plaća solidnom 1.80 kvotom u online sportskoj kladionici 1XBet.\nUkoliko vam nije poznata ova linija azijskog hendikepa na golove, preporučujemo vam da pročitate naš članak na tu temu, koji možete naći ovde. Naime, klađenje na azijske hendikepe je vrlo interesantno i kvalitetnije od bilo koje druge vrste klađenja, te svakako preporučujemo da naučite da se kladite na ovaj način.


Navaljnom određen jednomjesečni pritvor\nAleksej Navalni uoči saslušanja u policijskoj stanici u ruskom gradu Himkiju (REUTERS, INSTAGRAM @NAVALNY)\nAlekseju Navaljnom, ruskom opozicionom lideru koji se tokom prethodnog vikenda vratio u zemlju, određen je jednomjesečni pritvor. U obrazloženju je navedeno da je Navaljni prekršio uslove suspendovane zatvorske presude.\nOdluka je donijeta nakon višesatnog saslušanja koje je održano u policijskoj stanici u gradu Himkiju, gdje je po dolasku u Rusiju, Navaljni sproveden.\nNavaljni se u nedjelju vratio u Rusiju iz Njemačke gdje se oporavljao od trovanja nervnim gasom za šta je kao odgovorne označio ruske vlasti na čelu sa Vladimirom Putinom.\nLeonid Volkov, jedan od saradnika Alekseja Navaljnog, pozvao je na organizovanje protesta širom zemlje od naredne subote.\n“Ne bojte se, izađite na ulice”, poručio je Navaljni u snimljenom video obraćanju pošto je objavljeno da mu je određen jednomjesečni pritvor.\n“Nemojte to činiti zbog mene – već zbog vaše budućnosti”, poručio je Navaljni.\nNjegovo privođenje na aerodromu Šermetjovo izazvalo je burne reakcije, kako u Rusiji, tako i širom svijeta, uključujući američke i evropske zvaničnike. Čitav slučaj doprinio je dodatnim napetostima između zapada i Rusije.\nHitno oslobađanje ruskog opozicionog lidera zatražili su Evropska komisija, Komesarijat za zaštitu ljudskih prava Ujedinjenih nacija, britanski sekretar za spoljne poslove Dominik Rab, kao i zvaničnici država članica EU.\nDžejk Saliven, savjetnik američkog izabranog predsjednika za pitanja nacionalne bezbjednosti, zatražio je od ruskih vlasti da oslobode Navaljnog – dok je aktuelni državni sekretar Mike Pompeo, kako je saopšteno, oštro osudio njegovo hapšenje.\nSa druge strane, ruski šef diplomatije Sergej Lavrov, saopštio je da brojne reakcije zapadnih država povodom hapšenja Navaljnog nastoje da, kako se izrazio, skrenu pažnju sa krize njihovog modela razvoja.\nAleksej Navaljni, ruski opozicioni lider i kritičar predsjednika Vladimira Putina, osuđen je 2014. godine po optužbama za prevaru i pranje novca na zatvorsku kaznu od tri i po godine. Evropski sud za ljudska prava presudu ruskog pravosuđa označio je proizvoljnom i, kako je ukazano, očigledno nerazumnom.\nRuska zatvorska služba potražuje Navaljnog tvrdeći da je prekršio odredbe uslovnog pomilovanja nakon presude kojom je 2014. osuđen po optužbama za pranje novca. To državno tijelo saopštilo je da ruski opozicioni lider iza rešetaka treba da provede naredne tri i po godine. Navaljni i njegovi saradnici taj proces i presudu označili su kao politički motivisanu.\nSudski pretres povodom tog slučaja trebalo bi da bude održan 2. februara, objavili su njegovi advokati.


CENA ISTA ALI GRAMAŽA MANJA: Iako nisu prekršili zakon, proizvođači ovako dovode potrošače u zabludu! / Zaštitnik potrošača\nutorak, 19. 11. 2019. u 13:19\nČokolade od 75, 80, 90, 250, 270 grama danas se sve češće nalaze na rafovima umesto onih od 100 ili 300 grama na koje smo navikli\nIako uredno na poleđini piše tačna gramaža proizvoda, ono što zavara kupca je vizuelno isto pakovanje, ali i cena koja nam ne signalizira da ćemo dobiti manje proizvoda. Većina kupaca uglavnom pazari po navici određeni brend, ali se u najvećem broju slučajeva na informiše koje je zapravo gramaže proizvod koji kupuje.\nProizvođači ovakve poteze pravdaju time da se navodno smanjila potrošnja, odnosno potreba da određeni proizvod ima klasičnu težinu na koju smo navikli, kažu u Centru za zaštitu potrošača.\nVera Vida iz Centra za zaštitu potrošača objašnjava da na ovaj način proizvođači ne krše zakon, jer su na poleđini naznačili gramažu proizvoda.\nOD ČISTOG ZLATA #elita #kartica #bogatasi #kreditnakartica\nhttps://t.co/fOTbriStVS — Zaštitnik Potrošača (@potrosaca) November 19, 2019\nPOTROŠAČKA KORPA ISTA, TROŠKOVI NISU: U odnosu na Srbiju u Beogradu veće plate, ali se i više troši!


RTS :: Kameron: Boriću se da rešim probleme sa EU u 2016.\nSvet Kameron: Boriću se da rešim probleme sa EU u 2016.\npetak, 01. jan 2016, 10:28 -> 12:44\nKameron: Boriću se da rešim probleme sa EU u 2016.\nBritanski premijer Dejvid Kameron obećao je da će se u 2016. godini energično boriti da reši problematična pitanja u odnosima Britanije sa EU uoči planiranog referenduma o članstvu, koji bi mogao da bude održan ove godine.\nDejvid Kameron je u novogodišnjoj poruci, rekao da su aspekti članstva u EU uzrokovali "isfrustriranost" u Britaniji, ali je naglasio da će na kraju glasači odlučiti da li će ta zemlja ostati u evropskom bloku ili ne, preneo je AFP.\n"Teški su pregovori sa 27 drugih članica. Ali smo mi u njima predvođeni jednim ciljem, a to je ono što je najbolje za britansku ekonomiju i nacionalnu bezbednost", istakao je Kameron.\nKameron smatra, kako je naveo, da se Britanija nalazi usred "velike reformatorske decenije", "prekretničkog" perioda u kojem bi obnovljena ekonomija mogla da podstakne "istinski društveni preporod".\nNabrojivši četiri stvari koje želi da sprovede tokom ove godine, britanski premijer je rekao da u borbi protiv ekstremizma namerava da se uhvati u koštac sa "propovednicima mržnje", ali i paralelnim zajednicama i "neuspehom u integrisanju".\nObećao je da će izgraditi 200.000 kuća za mlade, da će suzbijati "uporno i trajno siromaštvo" te da će ukloniti prepreke za društvenu mobilnost, ocenivši "skandaloznim" to što više mladih crnaca ima u zatvorima nego na univerzitetskim studijama.


28-09-2021 10:26 Izdvojeno Srbija Društvo\nKancelarija za Kosovo i Metohiju je saopštila da je jučerašnji napad na grupu Srba koji su otišli u južni deo Kosovske Mitrovice kako bi obavili administrativne poslove, prava slika i prilika društva koje je godinama građeno na otrovnoj i bezumnoj mržnji prema srpskom narodu i svemu što je srpsko.\nReagujući na jučerašnji napad na Srbe u južnom delu Kosovske Mitrovice, Kancelarija za KiM navodi da je "ovaj nedopustivi incident nastavak i posledica bezumnih akcija Prištine čiji specijalci danima provociraju srpski narod na prelazima na severu KiM".\n"Multietničko društvo se ne pravi noževima, flašama, demonstracijama sile, niti mržnjom prema komšijama i sugrađanima, i ovih dana je postalo više nego jasno da Priština želi da Srba ili nema ili da budu zatvoreni u rezervate, bez prava na kretanje, jezik i slobodno mišljenje", stoji u saopštenju.\nDodaje se da "oni koji pozivaju 'dve strane' na deeskalaciju, neka danas, ako ne žele da nastave da zatvaraju oči pred realnošću, vide da 'drugu stranu' u ovom divljaštvu čine nezaštićeni ljudi, ugroženih prava".\n"Srbi neće biti meta za iživljavanje ekstremista, jer napad na svakog Srbina na Kosovu i Metohiji je napad na čitav srpski narod, a inspiratori hajke na naš narod odgovaraće za to što čine", ističe se u saopštenju Kancelarije za KiM.\n"Kfor je bio prisutan i 20. septembra pa smo dobili destabilizaciju situaciju, ako već jesu faktor stabilnosti, ne smeju to da dozvole, Kfor i Euleks su znali da će Kurti to da uradi, i nisu se usprotivili tome", ukazuje Drecun.\n"Ako Kfor želi da bude faktor stabilnosti, neka se ponaša tako. Bojim se da je pojavljivanje Kfora možda uzrokovano našim aktivnostima u centralnoj Srbiji i pokazivanje prisustva da su tu i da nadgledaju situaciju", navodi Drecun i podseća da su pripadnici specijalne policije nekoliko puta nepotrebno maltretirali Srbe, a Kfor nije bio tu.\nKako prenose prištinski portali, komandant Kfora Franko Federiči juče se sastao sa prištinskim predstavnicima, dao je predlog da se odblokira put - da se povuku Srbi, a zatim da se povuče Rosu, a da na njihovo mesto dođu pripadnici Kfora.\nNa Jarinju je i nekoliko patrola Eulaksa, koji navodi da su oni prisutni da su tu već sedam dana. Šef Euleksa Vigemark naveo je na Tviteru da je juče razgovarao sa predsednicom prištinskih institucija Vjosom Osmani o eventuelnom rešenju ove krize, ali kakvo bi to rešenje moglo da bude, za sada se ne zna.\nStarović: Da li će se ići u Brisel zavisi od razvoja situacije\nDok ne dođe do povratka na situaciju kou smo imali pre i povlačenja specijalnih jedinica, neće biti govora o nastavku dijaloga u njegovoj političkoj dimenziji, rekao je državni sekretar ministarstva spoljnih poslova Republike Srbije.\n"Ne može i neće biti govora o nastavku procesa dijaloga u njegovoj političkoj dimenziji dok se ne ispune oni preduslovi o kojima je predsednik Vučić već govorio - dok ne dođe do povratka na status kvo ante, na situaciju koju smo imali pre povlačenja ovih jednostranih poteza", rekao je Starović.\nPodsetio je na ranije pregovore u Briselu, kada je Aljbin Kurti od tri tačke - da će se raditi na pitanju nestalih, da će se obe strane uzdržavati od poteza koji će voditi ka destabilizaciji, kao i da će se ponovo sastati - prihvatio samo treću.\n"Tada je najavio kakve su njegove namere, tada je najavio svoje poteze koje će povući pre osam dana i strašno je što su se mnogi tada pravili da ne vide kakve namere stoje iza takvog poteza Aljbina Kurtija", kaže Starović uz ocenu da je to bilo "zlokobno".\nIstiče da nas, čak i ako ova kriza bude rešena, čeka još nekoliko tačaka potencijalne eskalacije, te da bi, ukoliko Kurti namerava da odustane od procesa dijaloga, to mogao da učini na nekoliko načina, između ostalog i da isključi struju Srbima na severu Kosmeta.\n"Jer ako se ne borimo, onda nikada ništa nećemo moći ni da ostvarimo", poručio je Vučić u snimku na svom Instagram profilu.\nSastanak Putina i Erdogana biće otkazan, a Rusi će početi bombardovanje turske vojske. Više o tome čitajte OVDE.


Dobojski Info - TESLIĆ: Sestre Babić po četvrti put šampionke Srpske u šahu\nTESLIĆ: Sestre Babić po četvrti put šampionke Srpske u šahu\nutorak, 16 april 2019 12:31\nFOTO: Dobojski Info | TESLIĆ: Sestre Babić po četvrti put šampionke Srpske u šahu\nDoboj, Teslić, Milana Babić, Maša Babić, Šahovski klub „Mladost“ Teslić,\nNa 26. Kadetskom šahovskom prvenstvu Republike Srpske održanom tokom proteklog vikenda u Dvorovima kod Bijeljine, sestre Maša i Milana Babić iz Teslića su po četvrti put dominantne i odbranile su titulu šampionki Republike Srpske bez poraza. Ove godine sestre su sa nepunih 11 godina nastupile u starijoj grupi djevojčica do 12 godina i pobijedile sve ostale učesnice.\nSestre blizanke su osvojile 42. pobjednički pehar u svojoj kolekciji, zlatnu i srebrnu medalju, te su se plasirale na predstojeće kadetsko prvenstvo Bosne i Hercegovine.\nSlijede dalje pripreme i treninzi kako bi ove mlade šahistkinje bile spremne za predstojeće Evropsko prvenstvo.\nViše iz ove kategorije « DOBOJ: Đorđe Lukić šahovski šampion Republike Srpske DOBOJ ISTOK: Ivana Mikić i Ismet Mešić kadetski prvaci FBiH u šahu »


Intel Labs ubrzavaju tehnološki napredak Intel Labs ubrzavaju tehnološki napredak – Personal magazin\nIntel Labs otvorile su danas svoja vrata medijima, akademicima, partnerima i korisnicima, na 9. godišnjem događaju „Research at Intel” (Istraživanja u Intelu), na kome je, Džastin Retner, tehnološki direktor kompanije…\nIntel Labs otvorile su danas svoja vrata medijima, akademicima, partnerima i korisnicima, na 9. godišnjem događaju „Research at Intel” (Istraživanja u Intelu), na kome je, Džastin Retner, tehnološki direktor kompanije Intel, otkrio više od 35 inovativnih istraživačkih projekata na kojima se trenutno radi i koji će pomoći transformaciju tehnološke budućnosti.\nMnogi od ovih projekata su rezultat zajedničkih istraživanja različitih sektora unutar Intela i akademskih i industrijskih partnera. Pored toga, Retner je predstavio najnoviji Intel naučno-tehnološki centar (ISTC), novi centar za bezbednosna istraživanja kompanije Intel i nekoliko vodećih univerziteta.\nSa fokusom na bezbednost u računartsvu, Intelov najnoviji ISTC centar biće smešten na kalfornijskom univerzitetu, Berkliju, a takođe obuhvata i partnerstvo sa Carnegie Mellon, Drexel, Duke i University of Illinois at Urbana-Champaign. Ovaj centar predstavlja deo od 15 miliona dolara Intelovog nedavno najavljenog petogodišnjeg ISTC programa, vrednog 100 miliona dolara, koji će povećati broj univerzitetskih istraživanja i ubrzati pojavu inovacija. Kao i ISTC centar za vizuelno računarstvo, novi Centar za bezbednost u računarstvu omogući će blisku saradnju između vodećih univerziteta i kompanije Intel.\n„Naučnici iz Intela i sa Berklija vodiće grupu istraživača iz svih delova zemlje koji će raditi na rešavanju najizazovnijih problema računarske bezbednosti,” izjavio je Retner. „Formiranje multidisciplinarne zajednice sastavljene od istraživača kompanije Intel, fakulteta i diplomiranih studenata, dovešće do značajnih otkrića u jednoj od najtežih i najizazovnijih oblasti računarske tehnologije.”\nPogled u tehnološku budućnost\nPredstavljanje novih tehnologija na događaju “Research at Intel” (Istraživanja u Intelu) spojilo je, između ostalog, oblasti vizuelnog računarstva, bezbednosti i autentifikacije sa oblastima korisničkog iskustva i cloud računarstva, i rezultat su zajedničkih napora kompanije Intela i njenih industrijskih i akademskih partnera. Na primer:\n· „Oslobađanje potencijala Intel® procesorske grafike” namenjenog kriptografskim zadacima, pokazuje koliko brže i efikasnije mere bezbednosti mogu biti postignute upotrebom platformi zasnovanih na drugoj generaciji Intel® Core™ procesora.\n· „Autentifikacija budućnosti” pokazuje kako krađe identiteta mogu biti izbegnute upotrebom naprednih autentifikacionih metoda i tehnikama prisustva korisnika lokalnim utvrđivanjem identiteta i njegovom potvrdom putem internet-baziranih servisa, poboljšavajući istovremeno bezbednost i korisničko iskustvo.\n· „Magično ogledalo” omogućava pogled u iskustvo virtuelne klupovine realističnim avatarom svakog kupca obučenog po poslednjoj modi. Ovaj demo prikazuje 3-D avatara koji prati pokrete tela u realnom vremenu i menja izraze upotrebom gesta.\n· „Usmereni zvuk” prikazuje sferne zvučnike koji ne daju samo reprodukciju zvuka najbolju u svojoj klasi, već i dinamičan, usmeren zvuk verodostojan tradicionalnim akustičnim muzičkim instrumentima.\n· „Učionica automatske saradnje” prikazuje kako učenici mogu automatski da oforme saradničke grupe koristeći Intelove Classmate računare. Tehnologija detektovanja blizine pronalazi Classmate računare koji se nalaze blizu učenika i pomaže da se automatski oformi grupa. Jednim pritiskom dugmeta, učenici mogu da oforme tim, započnu saradnju na zajedničkom projektu, rešavaju test zajedno ili se takmiče jedni protiv drugih.\n· „Wireless Energy Sensing Technology” (WEST) je jednostavan uređaj, lak za upotrebu, koji koristi obrasce za prepoznavanje kako bi utvrdio kada su različiti električni uređaji u kući uključeni i isključeni. Koristeći jednostavnu aplikaciju, stanari mogu da provere način upotrebom energije, što bi im pomogo da bolje upravljaju potrošnjom energije.\n· Zajednica „Many-Core Applications Research” prikazuje da više od 80 institucija širom sveta istražuje buduće softvere koristeći 48-jezgrani čip Cloud Computer concept chip.\nIntel predstavlja softverske kodove\nKao deo svoje strategije da poveća saradnju između industrijskog i akademskog sektora, Intel Labs objavile su predstavljanje izvornog koda za svoju Distributed Scene Graph 3-D Internet tehnologiju. Ovaj kod je deo stalnih napora da se poveća OpenSim simulator otvorenog koda i omogući će programerima da naprave virtualne regione gde će ljudi moći da rade ili se zabavljaju online u grupama od po hiljadu, umesto limitiranosti na samo 100, kao što je to trenutno slučaj. Virtuelno okruženje obuhvata aplikacije od zabave i obrazovanja, do povezivanja.\nTakođe, ovog meseca, Intel Labs će pod otvorenim kodom objaviti njihov vrhunski offline ray tracing kod namenjen razvojnim timovima i istraživačima u domenu kompjuterske grafike. Ray tracing je tehnika koja proizvodi fotorealistične slike deleći svetlost nekog izvora na pojedinačne zrake i prateći putanju svakog zraka i njegov doprinos u ukupnom osvetljenju nekog objekta. Intel je pokazao na koji način će ovaj kod poboljšati brzinu za 100 odsto na sistemima zasnovanim na Intel proizvodima. Ovaj napredni ray tracing kod namenjen je profesionalnim aplikacijama i predstavlja napore nezavisne od prethodnih kompanijskih projekata ray tracing u realnom vremenu. Kod bi trebalo da nađe primenu u komercijalnim aplikacijama, kao što su dizajniranje automobile, snimanje filmova i virtualizovanje novih arhitektonskih dizajn rešenja.\nIntel Labs ubrzavaju tehnološki napredak was last modified: June 8th, 2011 by Redakcija\nIntelIntel LabsISTCResearch at Intel\nNova mt:s poslovnica u Nišu


Radnički pokret rešen da ne posustane u borbi protiv korupcije - Pokret\nU narednom periodu Pokret za slobodu će se u vezi sa borbom protiv korupcije u privatizaciji posvetiti nadzoru najavljenog obračuna sa 24 sporne privatizacije na koje se ukazuje u rezoluciji Evropskog parlamenta. Da podsetimo, 17. aprila organizovali smo protest ispred Vlade Srbije na kojem smo insistirali da se te privatizacije što hitnije preispitaju, ali i skrenuli pažnju na činjenicu da je korupcije bilo u mnogo većem broju preduzeća, a ne samo u onima na koje je Evropskoj komisiji svojim detaljnim izveštajima ukazao Savet za borbu protiv korupcije. Na primer, iako je industrija mesa BEK iz Zrenjanina uništena na isti način kao i zrenjaninski Šinvoz – namernim dovođenjem u stečaj – ona, za razliku od Šinvoza, nije na evropskom spisku spornih privatizacija. Neposredno pre protesta dostavili smo izveštaj domaćoj javnosti i institucijama EU o sve težoj situaciji u preduzećima sa spiska EU, usled toga što se toliko dugo odlaže rešavanje njihovog problema, gde smo posebno istakli preduzeća koja je oštetio Jovica Stefanović Nini, kao što su Jugoremedija i Srbolek, preduzeće Trudbenik Gradnja koje je oštetio njegov vlasnik i svojevremeni finansijer Demokratske stranke Dragan Kopčalić, itd. U istom izveštaju, skrenuli smo pažnju i na katastrofalne posledice privatizacije u preduzećima SEVER iz Subotice i RS Partners PES iz Surdulice, koja nisu sa spiska EU. Smatramo da je najpravednije obeštećenje za radnike svih kriminalom oštećenih preduzeća da se u njima opet pokrene proizvodnja; pri čemu bi zaplena imovine odgovornih mogla obezbediti deo sredstava potrebnih za investiranje. Država treba što pre da pokrene sveobuhvatne istrage i krivične postupke protiv onih koji su očigledno odgovorni za pljačkanje i nepravilnosti u privatizaciji preduzeća poput Šinvoza iz Zrenjanina, Zastave elektro iz Rače, Trudbenik gradnje iz Beograda, IP ”Prosvete”, itd. Protiv odgovornih za uništavanje tih preduzeća se u nekim slučajevima već vode krivični postupci ali oni, po našoj proceni, nisu dovoljno obuhvatni. Rešavanje ovih problema dodatno otežava činjenica da su politički zaštitnici nekih od ovih vlasnika još uvek na vlasti, pa je vrlo verovatno da će se u nekim slučajevima, u pojedinačnim preduzećima, pokušati sa prividnim istragama i zataškavanjem afera. Kako god, vlastima treba da bude jasno da je radnički pokret u Srbiji uspostavio komunikaciju sa institucijama EU i da neće dozvoliti falsifikovanje obračuna sa kriminalom u privatizaciji. Predstavnik Pokreta za slobodu je u aprilu, u Komitetu regiona, instituciji EU već podneo izveštaj o posledicama privatizacije, a to će novostvoreni ogranak naše organizacije u Briselu nastaviti da čini i u budućnosti. Takođe ukazujemo i na to da rešavanje pitanja Srboleka, fabrike lekova iz Beograda, treba započeti odmah: jer ne samo što je njenim zatvaranjem obustavljena proizvodnja deficitarnih, a bolesnicima neophodnih lekova, već je ta fabrika dovedena u stečaj iako, paradoksalno, ima veća potraživanja nego dugovanja.\nČitava platforma dostupna je (ovde).


Hasić se povrijedio u Crnoj Gori: Mladi bh. fudbaler na nosilima napustio teren – Sport Centar Hasić se povrijedio u Crnoj Gori: Mladi bh. fudbaler na nosilima napustio teren – Sport Centar\nJedan od ključnih fudbalera mlade reprezentacije Bosne i Hercegovine, Ajdin Hasić, povrijedio se u utakmici protiv Crne Gore.\nMladi Zmajevi u Crnoj Gori otvaraju kvalifiakcije za Evropsko prvenstvo.\nVrlo zapaženi Hasić, fudbaler Besiktasa, nakon udarca u 72. minuti morao je napustiti teren.\nNekoliko minuta mu se ukazivala pomoć, a onda je iznesen na nosilima sa terena. Nadamo se da povreda nije ozbiljnije prirode.\najdin hasicmlada fudbalska reprezentacija bih


Milojević: Sudovi da se otvore za medije, osnovno pravo javnosti je na informaciju - Društvo - Dnevni list Danas\nPočetna » Društvo » Milojević: Sudovi da se otvore za medije, osnovno pravo javnosti je na informaciju\nMilojević: Sudovi da se otvore za medije, osnovno pravo javnosti je na informaciju\nVršilac dužnosti predsednika Vrhovnog kasacionog suda Dragomir Milojević pozvao je danas sudove da budu otvoreniji prema medijima jer imaju obavezu da građani budu informisani, navodeći i da to utiče na poverenje javnosti u njihov rad.\n1Piše: Beta 24. juna 2019. 13.28\n„Javnost treba da ima pristup informacijama i procesu, načinu donošenja sudskih odluka“, rekao je Milojević, u pauzi skupa posvećenog strategiji razvoja pravosuđa za period 2019. – 2024. godine.\nOn je naglasio da sudije moraju biti otvorenije prema medijima, jer su „u funkciji građana i njihovih prava“, a jedno od osnovih je „pravo građanina da zna“.\nPrema njegovim rečima, „zatvorenost“ sudija, zbog bojazni da će ih neko „prozvati i komentarisati negativno njihov rad“, stvara nepoverenje kod građana u pravosuđe.\nGovoreći o predstojećim ustavnim promenama, Milojević je rekao da pavosuđe očekuje „jačanje nezavisnosti i samostalnosti“.\nOn je rekao kako očekuje i da se o najavljenoj promeni Ustava, u delu posvećenom pravosuđu, vodi dinamična i intezivna javna rasprava i razmena mišljenja.\nMinistarka Nela Kuburović je naglasila da je jedan od izazova u predstojećem periodu ustavna reforma, dodajući da će je pratiti i set zakonodavnih aktivnosti, čiji je cilj da se usaglase sa budućim ustavnim izmenama.\nZa sadašnji Ustav je rekla da u pojedinim važnim odredbama nije u skladu sa evropskim standardima i da će se kod donošenja novog uvažiti preporuke iz izveštaja Evropske komisije o napretku Srbije.\nDirektor USAID programa u Srbiji Majk de la Rosa je podsetio na pomoć koju ta organizacija pruža Srbiji u sprovođenju opsežnih reformi u praosuđu.\n„Put Srbije vezan je za vladavinu prava“, rekao je on, i naglasio da je dobro pravosuđe „ moderno, efikasno i jednako za sve“.\ndragomir milojevic, javnost, Mediji, vrhovni kasacioni sud\n24. juna 2019. u 14.45\nkRAJNJE JE VREME, TREBA NAROD DA ZNA SVAKOG DOBROG I SVAKOG LOSEG SUDIJU, KAO I POLITICARE!


Istraživanje potvrdilo: lepši ljudi bolje prolaze u životu - Estetic\nIstraživanje potvrdilo: lepši ljudi bolje prolaze u životu\nEstetic » Estetska dermatologija » Istraživanje potvrdilo: lepši ljudi bolje prolaze u životu\nLjudi su “programirani” da cene dobar izgled, zbog čega lepe osobe bolje prolaze u životu, pokazuju provedene studije.\nDr Brajan Mendelson, bivši predsednik Međunarodnog udruženja estetskih hirurga kaže da lepi ljudi imaju bolje veze i više zarađuju od svojih manje atraktivnih kolega. Mendelsonova otkrića idu rame uz rame sa premisom sociologa Ketrin Hakim koja je objavila knjigu pod nazivom “Erotski kapital” u kojoj opravdava žene koje koriste svoj izgled kako bi uspele u životu.\nAmerički ekonomista Danijel S. Hamermeš , u svojoj je knjizi opisao ekonomsku vrednost dobrog izgleda. On je procenio da lep čovek zbog svog izgleda dobija 230.000 dolara tokom života. U intervjuu za američki Huffington Post dr Mendelson kaže: “Studija je proučavala manje atraktivne muškarce i koliko ih njegov izgled košta. Tokom života oni su morali da vrednije rade i postižu bolje rezultate od lepših muškaraca, ali su na kraju ipak dobijali manje, jer ih drugi nisu razumevali na pravi način.\nLjudi vide atraktivne osobe kao suštinski dobre”, rekao je on. Otkrića o kojima govori Mendelson bazirana su na akademskim studijama i ličnom iskustvu ovog hirurga. Zanimljivo je da on kaže kako 99,9 odsto njegovih klijenata nikom ne govori da se podvrglo operaciji. “Ljudi se operišu ne da bi zadivili druge, nego da bi impresionirali sebe”, kaže Mendelson.


Studijska poseta je trajala 3 dana tokom kojih je organizovan obilazak četiri projekata: Socijalni centar Romani Baxt, u Tirani, Roma school u okviru programa Peace Village, u Skadru, Opismenjavanje i trening socijalnih veština za rome, romkinje i romsku decu, u okviru Multidisciplinarnog društvenog centra u mestu Fushe Kruje i projekat Help the children, u školi 26 Nentori u Tirani.\nSocijalni centar Romani Baxt, u Tirani: Ovaj centar već dvadeset godina sprovodi različite projekte koji su namenjeni unapređenju obrazovanja romske dece i mladih Roma. Pored osnovnog programa tutorskog rada i dopunske nastave u prethodnom periodu centar je obezbeđivao i besplatne udžbenike za romske đake, besplatne obroke kao i prevoz do škole. Sva deca koja su učestvovala u radu centra uspešno su završila osnovno obrazovanje a mnogi su nastavili i dalje. U toku letnjih meseci ovaj centar organizuje letnju školu za romske đake kako bi održao radne navike dece i ponudio kvalitetno struktuirno slobodno vreme. Pored rada sa decom ovaj centar takođe obezbeđuje različite vrste podrške zapošljavanju roditelja (edukacije i radno osposobljavanje) jer veruju da je za uspešno školovanje dece potrebno da porodica ostvaruje stabilan prihod. U aktivnostima centra učestvuje skoro 100 dece godišnje, a aktivnostima je u proteklih 20 godina bilo pokriveno preko trećine svih romskih porodica koje žive u opštini Tirane u kojoj je centar lociran.\nProjekat Roma school u okviru programa Peace Village, u Skadru: Peace Village je centar u okviru kog se sprovodi više projekata namenjenih socijalno ugroženim i isključenim grupama. Objekti koji su prvih godinu dana nakon 1999. služili kao kolektivni centar za izbeglice sa Kosova, po napuštanju poslednjeg izbeglog lica prenamenjeni su. Poslednjih 13 godina, u okviru ovog centra nekoliko objekata služi za projekat romske škole u okviru kog se organizuje redovna nastava za decu iz obližnjeg romskog naselja, do petog razreda. Sada nastavu o ovoj školi pohađa 50 dece. Pre uspostavljanja ovog projekta deca iz tog naselja mahom nisu ni upisivana u osnovnu školu, a učešće nepismenih među stanovništvom tog naselja je bila skoro stopostotno. Uz veliku upornost, puno volonterskog rada i kontinualno prisustvo u naselju i rad sa roditeljima, učitelji koji rade na projektu uspeli su da podignu svest roditelja o važnosti školovanja dece i da postignu vrlo nizak stepen prekida školovanja pre završetka osnovne škole. Škola takođe organizuje aktivnosti i preko letnjih meseci.\nProjekat Opismenjavanje i trening socijalnih veština za rome, romkinje i romsku decu, u okviru Multidisciplinarnog društvenog centra u mestu Fushe Kruje: Mesto Fushe Kruje spada u najsiromašnije opštine u Albaniji. Romi su u velikom procentu zastupljeni u populaciji ovog mesta. U okviru multidisciplinarnog centra pokrenuta je inicijativa za opismenjavanje i podizanje stepena obrazovanja roma. U programe su najpre uključivana deca školskog uzrasta, kao i njihove majke, da bi se zatim omogućilo pohađanje kurseve i za odrasle muškarce.\nProjekat Help the children, u školi 26 Nentori u Tirani: Projekat je pokrenula lokalna nevladina organizacija koja je nastala pre 12 godina sa misijom da unapredi obrazovanje romske dece i omogući pristup servisima za socijalno ugrožene grupe. Organizacija je kreirala specifičan model multidimenzionalne socijalne podrške porodici koja kreativno koristi socijalni rad kao način da se unapredi obrazovanje dece. Deca pohađaju prvi razred u odeljenju gde se nastava drži po posebnom školskom programu i ovo odeljenje čine samo romska deca. Posle prvog razreda učenici se uključuju u druga odeljenja u istoj školi i tako nastavljaju školovanje. U toku ove prve godine sa decom rade nastavnici koji su prošli kroz posebnu obuku čiji je cilj da podstakne senzibilitet za ljudska prava i drugačiju kulturu od one kojoj pripada učitelj. Za decu su u istom periodu organizovane i vanškolske aktivnosti – učenje albanskog jezika, sportske aktivnosti itd. U istom periodu sa porodicama učenika radi se na podizanju svesti o važnosti školovanja i na povećavanju znanja i veština u cilju lakšeg pronalaženja posla. Svaki polaznik ovih kurseva zajedno sa savetnikom izrađuje individualni plan profesionalnog razvoja i u skladu sa tim bira trening, ali i prati svoj razvoj. Polaznicima ovih kurseva obezbeđeno je stažiranje u više ozbiljnih firmi. Do sada je ova organizacija imala ukupno 300 dece uključene u aktivnosti, a 106 članova njihovih porodica bili su polaznici ovakvih kurseva. Porodice učenika takođe mogu dobiti i ekonomsku podršku od ove organizacije u vidu malih kredita za pokretanje biznisa, podsticaja za štednju itd. U okviru reforme sistema socijalne zaštite ovakav model biće transferovan i u druge lokalne zajednice u kojima je deci iz posebno socijalno isključenih porodica potrebna ovakva vrsta podrške.\nU okviru studijskog putovanja predstavnica Hausing centra prisustvovala je sastancima i prezentacijama više zvaničnika institucija na republičkom i lokalnom nivou, kao i predstavnika međunarodnih organizacija koje u Albaniji sprovode projekte čiji je cilj inkluzija Roma:\nPrezentacija projekata inkluzije Roma koje u Albaniji sprovode UNICEF, UNDP, i OSCE/ODIHR, u Tirani.\nPrezentacija predstavnika Regionalnog Saveta Skadra, zamenika gradonačelnika Skadra i zamenika predsednika Albanske malteške dobrotvorne organizacije, u Skadru.\nPrezentacija predstavnika lokalne razvojne agencije Tauleda, i predstavnice organizacije Amarodrom, u Skadru.\nPrezentacija predstavnika Ministarstva rada, socijalne politike i jednakih šansi, u Tirani.


JUGOISTOCNA EVROPA - PROSLOST I BUDUCNOST\nUvodnicar: Georgi Yurkov - Ambasador Republike Bugarske\nVisok zivotni standard u Titovoj Jugoslaviji bio je vjestacki. Dobro se zivjelo zahvaljujuci inostranim kreditima i pomoci, tako da se medju gradjanima sticao dojam da zive u zemlji blagostanja. Mada se mora priznati da je bivsa Jugoslavija, u pogledu ljudskih prava, slobode kretanja i prava nacionalnih manjina, bila puno ispred ostalih zemalja koje su sebe nazivale "socijalistickim".\nNo njenim raspadanjem situacija je postala slozena, pa je, kao i uvijek do sada u ovakvim situacijama, Srbija pokusala ostvariti svoj vjekovni san o "Velikoj Srbiji" na ovim prostorima. Najveca zrtva ovakve sulude ideje bila je Bosna i posebno bosnjacki narod, nad kojim je planski i sistematski izvrsen genocid i etnicko ciscenje. Zelim napomenuti da je Vlada Republike Bugarske prva priznala samostalnu i suverenu drzavu Bosnu i Hercegovinu i to jasno pokazuje kakav je stav nase Vlade u odnosu na ovu situaciju. Sto se tice buducih odnosa na ovim prostorima, kao i na prostorima jugoistocne Evrope. Stav bugarske Vlade je jasan i on polazi od toga da sve zemlje na ovim prostorima svoja nerjesena pitanja moraju rjesavati mirnim putem u skladu sa medjunarodnim pravom i medjunarodnim konvencijama.\nOdlucno se protivimo i osudjujemo svako mijesanje u unutrasnju politiku drugih zemalja i krsenju njenog suvereniteta i povredi teritorijalnog integriteta. Drzave na ovim prostorima treba medjusobno da se takmice u tome koja ce od njih obezbjediti svojim gradjanima bolji standard, socijalno blagostanje i ljudske slobode. Treba da vode utrku ciji je cilj ulazak u Evropu. Dakle, koja ce od njih prva ispuniti uslove za ulazak u evropske i svjetske integracije. Svaki drugi put je pogresan i vodi daljem zaostajanju i daljim prijetnjama za stabilnost citavog ovog regiona pa i Evrope. Politicari to moraju shvatiti, sto prije to ucine bice bolje po njihove narode i drzave. Bojim se samo da na ovim prostorima nema puno takvih politicara i to je opasno. No misljenja sam, da su Evropa i svijet izvukli pouke iz "jugoslovenske krize" i da nece vise dozvoliti stvaranje novih Milosevica, Tudjmana, Karadzica i sl.\nAli se narodi na ovim prostorima ne trebaju previse uzdati u Evropu i Ameriku, neka se oni uzdaju u svoj politicki sluh i reflekse i neka sami prepoznaju te nove Milosevice i Tudjmane.Samo tako se moze u bolju i sretniju buducnost. Sve ostalo su zablude za koje ce se ponovo placati visoke cijene, ako ih ne eliminisemo na vrijeme", rekao je izmedju ostalog uvodnicar na tribini HE Georgi Yurukov.


f Mali: Nastavićemo da razgovaramo s građanima i rešavamo probleme - Arhus Centar Subotica\nMali: Nastavićemo da razgovaramo s građanima i rešavamo probleme\nPredsednik Privremenog organa grada Beograda Siniša Mali i ministar energetike, razvoja i zaštite životne sredine Zorana Mihajlović drugi put ovog meseca primili su građane, koji su mogli da im iznesu svoje probleme, postave pitanja i daju sugestije. Prema rečima Siniše Malog, ovakva praksa nastaviće se i ubuduće jer je veoma značajno da se s građanima razgovara, a njihovi problemi reše.\n– Građanima znači da se njihovi problemi čuju, te da se i nađe način da se oni reše. Upravo zbog toga smo i tu. Podsetiću da smo pre petnaestak dana, na prvom ovakvom sastanku, razgovarali sa žiteljima naselja Radiofar, kojima je najbliža autobuska stanica bila udaljena oko dva kilometra. Zbog toga je uspostavljenja nova linija javnog gradskog prevoza 613 koja sada opslužuje to naselje i saobraća do Novog Beograda. Sada ne samo da hiljadu i po ljudi ima način da dođe do grada, nego i šezdesetak studenata i đaka može da dođe do svojih škola i fakulteta. To je samo jedan od primera kako ovakvi razgovori mogu da imaju rezultata i zato ćemo s takvom praksom i nastaviti – rekao je Mali.\nOn je dodao da je obaveza grada da odgovara na potrebe građana i da im rešava svakodnevne probleme. Zorana Mihajlović je naglasila da je ovakav vid kontakta praksa u ministartsvu i da je do sada realizovana sedamnaest puta.\n– Problemi se tiču uglavnom komunalnih poslova, električne energije, životne sredine, legalizacije. Važno je to što je nekoliko stvari koje su definisane kao važni problemi prilikom prethodnog susreta sa građanima, grad rešio – rekla je Zorana Mihajlović.\nS građanima su razgovarali i sekretari i zamenici Gradske uprave o pitanjima iz oblasti komunalnih poslova, urbanizma, saobraćaja, obrazovanja i dečje zaštite, zdravstva, legalizacije, sporta, javnog prevoza, kao i pomoćnici ministra i direktori više komunalnih gradskih preduzeća.


Objavljeno: 22.06.2018, 15:39:13 , 15:40:26\nEvrogrupa produžila Grčkoj rok za vraćanje duga za 10 godina\nKreditori iz evrozone postigli su važan dogovor o ublažavanju uslova otplate dela ogromnog duga Grčke, čime je otvoren put za izlazak te zemlje iz programa spasilačke pomoći koji je koristila od 2010. godine.\nLIKSEMBURG - Kreditori iz evrozone postigli su važan dogovor o ublažavanju uslova otplate dela ogromnog duga Grčke, čime je otvoren put za izlazak te zemlje iz programa spasilačke pomoći koji je koristila od 2010. godine.\nPrema dogovorenom planu olakšica, rok dospeća zajmova teških 96,6 milijardi evra koje je Grčka dobila u okviru drugog paketa finansijske pomoći biće pomeren za 10 godina. Produženje roka će pratiti desetogodišnji grejs period na otplatu kamata i amortizacija istih kredita, izveštava agencija "Blumberg".\nTagovi: Evrogrupa, Grčka, rok


Sprečen atentat na Vladimira Putina - Bizlife.rs\nSprečen atentat na Vladimira Putina\n08:29 Moskva, 27/02/2012\nRuske i ukrajinske specijalne službe sprečile su atentat na premijera i predsedničkog kandidata Vladimira Putina, saopštio je danas državni Prvi kanal.\nPo informaciji te TV, u Odesi, u Ukrajini uhvaćeni su banditi za kojima je bila raspisana međunarodna poternica. Iz njihovih priznanja proizilazi da su nameravali da izvrše atentat odmah posle predsedničkih izbora 4. marta .\nU izveštaju se navodi da su trojica zaverenika došli u Ukrajinu iz Ujedinjenih Arapskih Emirata, preko Turske, sa „jasnim instrukcijama od predstavnika Doku Umarova“, a da je jedan od njih poginuo u eksploziji početkom januara, zbog koje je pokrenuta istraga.\n„Rekli su nam da prvo dođemo u Odesu i naučimo da pravimo bombe. A onda ćete kasnije, u Moskvi, izvesti napade komercijalne ciljeve a na kraju ćete izvesti atentat na Putina“, rekao je čovek po imenu Ilja Pjanzin.\nDrugi čovek na snimku, po imenu Adam Osmajev, rekao je da je krajnji rok za izvođenje atentata bio posle izbora 4. marta, na kojima će, kako se očekuje, Putin osvojiti treći predsednički mandat.\nPre četiri godine, na dan predsedničkih izbora 2. marta 2008. godine, specijalne službe su, kako je tada saopšteno već sprečile atentat na Putina, koji je u to vreme bio predsednik države.


Vesti online / Sport / / Seltiksi odbranom do slavlja u Milvokiju (VIDEO)\nJanis Adetokumbo je imao ozbiljne probleme protiv Ala Horforda\nOdličnom odbranom nad najboljim igračem Baksa Janisom Adetokumbom (22 poena, 7-21 iz igre), četvrtoplasirani tim Istoka je uspeo da dođe oduzme prednost domaćeg terena već na samom startu serije.\nČinilo se da će četa Majka Budenholzera preuzeti tok meča posle povratka 40:25 na 40:40 tokom drugog perioda, ali su Seltiksi dobili treći period 36:21 za ponovno uspostavljanje dvocifrene prednosti.\nGlavni zadatak bio je sprečavanje Adetokumbovih prodora ka košu čvrstim pariranjem, u čemu je prednjačio Al Horford sa tri blokade. Na to je dao i 20 poena i uhvatio 11 skokova.\nNapadački procenti "jelena" bili su skromni - 35% iz igre i 33% za tri, u poređenju sa 54% i 41% na drugoj strani.\nPrvi strelac pobedničkog sastava bio je Kajri Irving sa 26 poena, uz 11 asistencija i sedam skokova.\nKris Midlton sa 16 i Nikola Mirotić sa 13 bili su jedini osim Adetokumba sa dvocifrenim brojem poena.\nDruga utakmica je na programu 1. maja u dva sata posle ponoći po našem vremenu.\nNBA Janisova poruka: Završio sam posao kad pobedimo sve!


Preporuke za Regionalnu kancelariju za saradnju mladih - YIHR.rs\nPreporuke za Regionalnu kancelariju za saradnju mladih\nInicijativa pozdravlja potpisivanje deklaracije o osnivanju Regionalne kancelarije za saradnju mladih od strane vlada Albanije, Bosne i Hercegovine, Crne Gore, Kosova, Makedonije i Srbije koje se desilo 4. jula u Parizu.\nOsnivanje ove organizacije predstavlja dobar primer kako predstavnici vlada mogu da uvaže iskustvo civilnog društva i kako zajedničkim naporima može da se napravi nešto što će doprineti unapređenju regionalne saradnje u budućnosti. Inicijativa sa nestrpljenjem očekuje 1. januar 2017. godine kada će kancelarija zvanično početi sa radom. Pažljivo ćemo pratiti da li će vlade u regionu uvažiti preporuke za unapređenje regionalne saradnje upućene od strane mladih iz regiona na konferenciji “Povezivanje mladih” koju je 4. jula u okviru pariskog Samita o Zapadnom Balkanu organizovala Evropska komisija.\nČetrnaest mladih lidera iz regiona u Parizu su ministrima omladine iz šest zemalja u regionu predstavili preporuke za buduću kancelariju na kojima su radili prošle nedelje u Beogradu. Mladi iz šest zemalja potpisnica Regionalne kancelarije i Hrvatske, koji su u Beogradu boravili od 27. do 29. juna u okviru Inicijativinog programa zagovaranja osnivanja regionalnog mehanizma za saradnju mladih, poručili su u Parizu da je neophodno da se što pre učine neki politički koraci kako bi se poboljšala regionalna saradnja, a sama Regionalna kancelarija bila što funkcionalnija.\nPosebno je naglašena potreba za radom na rešavanju problema mobilnosti, pre svega između Kosova i Bosne i Hercegovine, ali i na prevazilaženju mentalnih barijera koje mlade sputavaju da upoznaju vršnjake u regionu. Ovo se najviše uočava u podeljenim zajednicama, kao što su Mostar, Kosovska Mitrovica, Skoplje, ali i Vukovar, Sarajevo, Ulcinj i brojni drugi gradovi, gde mladi ne komuniciraju sa vršnjacima iz drugih etničkih grupa, koji odrastaju na svega nekoliko kilometara od njih.\nJedna od preporuka bila je da obrazovne institucije moraju što više da se uključe u rad buduće kancelarije, imajući u vidu da se učešćem škola i fakulteta otvara prostor da se utiče na veći broj mladih ljudi. Dodatni problem za mobilnost mladih na akademskom nivou predstavlja nepriznavanje diploma između različitih univerziteta u regionu, a pre svega na relaciji Kosovo – Srbija i Kosovo – Bosna i Hercegovina.\nS obzirom da je Regionalna kancelarija osnovana usled potrebe za bavljenjem posledicama ratova 90-ih i da je cilj osnovanja kancelarije pomirenje, izneto je da je neophodno da se Slovenija i Hrvatska što pre uključe u ovu inicijative. Samo na taj način misija novoosnovane organizacije može da se ostvari na prostoru čitave bivše Jugoslavije.\nInicijativa istinski veruje da će buduća Regionalna kancelarija pozitivno uticati na rešavanje brojnih regionalnih problema koji se ne odnose isključivo na mlade. Proces zagovaranja osnivanja Regionalne kancelarije za saradnju mladih je započet upravo da bi se netrpeljivost zamenila saradnjom i međusobnim razumevanjem.\nInicijativa od svog osnivanja, 2003. godine, radi na programima razmene kroz koje je do sada prošlo više od 15000 mladih iz celog regiona. Rezultati razmena nedvosmisleno govore da kada se mladi upoznaju, putuju i govore o društveno-političkim problemima svojih zajednica i suočavanju sa ratnom prošlošću – lakše prevazilaze predrasude koje se gaje u njihovim dvorištima. Očekujemo da će Regionalna kancelarija u budućnosti bitno doprineti većoj mobilnosti među mladima, miru i stabilnosti u regionu, procesu pomirenja, kao i da će osigurati društvenu integraciju osetljivih grupa među mladima.\npreporuke za unapređenje regionalne saradnje Regionalna kancelarija za saradnju mladih ryco


Ritmička gimnastika Trošarina\nSport je uvek najbolji način da se mlad organizam razvija kako treba, kako u fizičkom, tako i u psihičkom smislu. To bi značilo da devojčice koje treniraju ritmiku, imaju lepo formirane vretenaste mišiće, zategnutu kompletnu muskulaturu, snažne su, okretne, hitre, brze, i poseduju izvanredan osećaj za ravnotežu i balans.\nPored toga, za ritmičarke važi da su to najlepše devojke među svim drugim sportistkinjama, a razlog možda treba tražiti u gracioznosti pokreta koje one razvijaju, i koji su pored toga, veoma elegantni, prefinjeni, sofisticirani. Devojčice postaju jednoga dana izuzetno ženstvene devojke, i time se izdvajaju od ostalih.\nIdealno vreme za početak treniranja ritmičke gimnastike je oko četvrte godine života, mada nije kasno ni posle toga, jer je uvek važno da dete ima preokupaciju pored škole i da to bude nešto što će ona voleti i što će joj u potpunosti zaokupiti slobodno vreme.


Inđija:Istorijski upeh Indiansa! Četiri titule šampiona Srbije u 2016! - RTV Centar Srem\nGlavnoInđijaSport 12/06/2016 sofija 0\nKlub američkog fudbala Inđija Indians ostvario je u 2016. godini ono što nijedan drugi klub u Inđiji nije! U čak četiri uzrasne kategorije osvojio...\nTreba istaći da je na prvenstvu Balkana nastupio i all star tim Saveza američkog fudbala Vojvodine (SAFV) u tri urazno-rodne kategorije. Indiansi su i tu našli svoje mesto, i to u pionirskoj selekciji (U15), u kojoj su nastupili Jovan Davidović i Luka Vinčić, i u seniorskom fleg timu koji je brojao petoricu Indiansa: Aleksandra Blažića, Milana Jeftića, Radomira Nikolića i Vladimira Ikraša kao igrače, i Vasu Vorkapića kao glavnog trenera.\nPredsednik KAF Inđija Indians Vasa Vorkapić izjavio je da je ponosan na sve članove kluba, zahvalivši se svima koji doprineli ostvarenju velikih rezultata.\nDodajmo na kraju i to da je seniorskim tim KAF Inđija Indians jedini iz opšine Inđija koji se od 2014. godine takmiči u prvoj ligi, najvišem rangu nacionalnog prvenstva, i u tom statusu dočekuje 2017. godinu.


Mora se sprečiti gradnja na Makišu | Novine Toronto\nMora se sprečiti gradnja na Makišu\nHidrogeolog Branislav Božović izjavio je da je dužnost svih Beograđana da spreče aktuelnu vlast da na Makiškom polju gradi stambeno-poslovni kompleks od 4,5 miliona kvadrata i depo za metro.\nBožović je agenciji Beta kazao da će bilo kakva gradnja na izvorištima u Makiškom polju ostaviti Beograđane bez vode za piće.Pokret Ekološki ustanak organizovao je na vodoizvorištu Makiš protest zbog početka izgradnje stanice za metro.\nPokret je pozvao sve opozicione stranke koje "brane javni interes", kao i sve organizacije civilnog društva i građane da se uključe u odbranu Makiša.\n"Svi institucionalni mehanizmi za odbranu Makiša su iscrpljeni. Vlast je odlučna u nameri da zarad milion kvadrata, a na štetu svih nas, otpočne gradnju na Makišu i time dovede do potpunog uništenja beogradskog vodoizvorišta", saopštio je Ekološki ustanak.\n"Obzirom da nije razvijeno novo izvorište, Beograd će ugrožavanjem Makiša sada doživeti katastrofu po zdravlje građana i budućih generacija. Izgradnjom naselja za 30.000 stanovnika sve fekalne vode će se ulivati u Makiško polje i narušiće se prirodno prečišćavanje podžemnih voda", ocenio je on.\n"Ti troškovi mogu da nateraju gradsku vlast da privatizuje vodovod. Obaveza privatnog vlasnika ne bi bila briga o narodu već isključivo profit, što bi znatno uvećalo postojeću cenu vode", kazao je hidrogeolog.\nNajavljujući sigurno zagađenje Makiškog izvorišta, Božović je rekao da u ekologiji ne postoji "smrtonosna doza", već samo "dozirana smrt".\n"Niko se neće otrovati ako popije pet čaša vode s neispravnog vodoizvorišta. Ali ako bude primoran da tu vodu pije na duži period, smrt je neizbežna. Iz tih razloga, gradnjom na Makiškom polju biće ugroženo zdravlje svih Beograđana", istakao je on.\n"Na Makišu se lomi stvar koja se tiče najozloglašenijeg uticaja profita na zdravlje ljudi. Beograđani moraju da odbrane i sačuvaju Makiš. Ne mogu da čekaju da to, umesto njih, uradi neko drugi. Odbrana Makiša je za Beograd pitanje života i smrti", kazao je Božović.\n"Na Makišu nema naselja, a da li će se i kada podići naselje od više hiljada stanova je neizvesno. Mnogo je izvesnije da će Beograđani tu gradnju sprečiti. U svakom slučaju vlast nekontrolisano troši veliki novac iz budžeta, jer je u pozadini ovog projekta isključivo lični profit", zaključio je Božović.


RFZO DONEO PRAVILNIK KOJIM SE REGULIŠE TREĆI POKUŠAJ VANTLESNE OPLODNJE: NEOPHODNO JE DA PRAVILNIK POTVRDE VLADE REPUBLIKE SRBIJE I NADLEżNA MINISTARSTAVA\nDržava bi uskoro mogla da finansira i treći pokušaj vantelesne oplodnje, nakon što je Republički zavod za zdravstveno osiguranje doneo Pravilnik kojim se reguliše treći pokušaj vantlesne oplodnje, izjavila je vršilac dužnosti tog Fonda, Verica Lazić.\n"UO RFZO doneo je Pravilnik kojim se reguliše treći pokušaj vantelesne oplodnje. Nakon dobijanja saglasnosti Vlade Republike Srbije i nadležnih ministarstava nadam se da će u kratkom roku osiguranici imati priliku na treći pokušaj kako bi postali roditelji", rekla je Lazić.\nProcenjeno je, kako je rekla, da je na godišnjem nivou potrebno 670 postupaka.\nLazić je istakla da više ne postoje liste čekanja za vantelesnu oplodnju, budući da je osiguranicima omogućeno da o trošku države vantelesnu oplodnju pokušaju i na privatnim zdravstvenim ustanovama.\n"Trentuno se za privatne zdravstvene ustanove opredelilo njih 422, 245 je već u postupku, od toga je potvrđeno 40 trudnoća, 27 trudnoća nije potvrđeno, sve ostale su u postupku i čekamo rezultate", rekla je Lazić.\nLazić je rekla i da je Vlada Republike Srbije u utorak, 25. maja 2016. godine, dala saglasnost na dopunu plana RFZO za lečenje u inostranstvu, kojim je proširena lista dijagnoza za koje domaći osiguranici mogu da se leče u inostranstvu i gde je dodato još sedam inostranih klinika.\nKaže da je finansijskim planom RFZO opredeljeno 600 miliona dinara za lečenje domaćih osiguranika u inostranstvu.


UNIŠTAVANJE DOMAĆE MLINSKE INDUTRIJE: U korist sopstvene štete – Макроекономија\n8. априла 2022.\t0 Branislav Gulan Ostavite komentar 130 Pregleda\nZapočela je već peta nedelja kako je Vlada zabranila izvoz brašna. Svi napori, argumentacija i konkretni predlozi industrijskog mlinarstva Srbije da se ova ekonomski neopravdana i štetna mera ukine, ostali su bez odgovora, a Vlada bez ikakvog dodatnog obrazloženja ostaje istrajna u nameri da navedena mera zabrane i dalje ostane na snazi.\n,,Napominjemo da je industrijsko mlinarstvo jedna od retkih grana gde se ostvaruje gotovo stopostotni neto devizni efekat (u obavljenom spoljnotrgovinskom prometu, izvoz čini oko 97%), kao i da već decenijama suvereno vlada na regionalnom tržištu. Izvoz brašna je vrlo važna stavka u poslovanju mlinske industrije jer, kod svih većih mlinskih firmi, sa oko 20% doprinosi stepenu korišćenja kapaciteta, ostvarivanju prihoda i uposlenosti radnika. Zabrana izvoza brašna ima višestruke posledice za poslovanje domaće privrede i otvara brojna pitanja, navešćemo samo neka najvažnija: Uvesti zabranu izvoza u situaciji nikad veće konjukture na regionalnom tržištu brašna, nikad većih cena i stopostotnog avansnog plaćanja, nameće pitanje kome je u interesu da uništi domaću mlinsku industriju, da nas “izbriše“ sa tržišta na kome decenijama suvereno vladamo i da to tržište “galantno“ prepusti trgovcima iz okolnih država (Hrvatska, Mađarska, Bugarska, Grčka, Turska, čak i BiH). U poslednjih mesec dana, Srbija je već propustila izvoz brašna u količini od najmanje 20.000 tona’’, navodi Zdravko Šajatović, direktor ,,,,Žitounije’’.\nKako je moguće da se potpuno zaustavi izvoz proizvoda sa većom dodatom vrednošću, a prioritet da selektivnom odobravanju izvoza pšenice kao sirovine, na koji način se direktno podstiče veće koriščenje kapaciteta mlinske industrije u državama iz okruženja, a na štetu korićenja kapaciteta domaće industrije. Jučerašnji slučaj odobravanja izvoza pšenice za Makedoniju u količini oko 100.000 tona (sa obrazloženjem da su te količine ugovorene pre zabrane izvoza) a znamo da je Severna Makedonija u poslednjih devet godina u proseku iz Srbije kupovala 67.288 tona pšenice, a u prvih devet meseci tekuće ekonomske godine 60.306 tona), nameće i pitanje da li naša Vlada zna koja količina te pšenice će otići u reeksport susednim državama našim direktnim konkurentima , navodi Šajatović.\nZašto su jednokratni ugovori o kupovini pšenice (smatramo da se i oni kao kao međunarodni ugovori moraju ispoštovati), dobili prioritet u odnosu na dugogodišne ugovore naših izvoznika brašna sa ino distributerima i zastupnicima, ističu članovi ovog udruženja mlianra u Vojvodini!\nVlada Srbije na sva ukazivanja, postavljena pitanja i predloge mlinske industrije, već mesec dana ne daje nikakav odgovor. Mlinska industrija se zbog smanjene realizacije i zabrane izvoza brašna, guši u zalihama i samo je pitanje dana kada će početi sa smanjivanjem kapaciteta (ekonomski je neracionalno da se radi prozvodnje brašna T-400, mlin zatrpa zalihama ostalih mlinskih proizvoda), a ne treba zaboraviti ni skori početak godišnjeg remonta mlinskih kapaciteta kao i pripremu silosa za prijem novog roda pšenice, ječma, ovsa i raži. Vrlo je moguće da će Vlada, nastavi li ovakvom politikom prema mlinaraima, od “silne brige“ za sigurno i stabilo snabdevanje domaćeg tržišta brašnom, ustvari uskoro proizvesti nestašicu tog proizvoda na domaćem tržištu. Postupak Vlade Srbije ne može se objasniti u domenu racionalno odgovornog društvenog ponašanja a nije naše da špekulišemo ko će iz ove veštački stvorene situacije izvući korist.\nNa kraju da citiramo jednog visokog stranog diplomatu koji je za nas Srbe pre tridesetak godina rekao sledeće:“ Vi Srbi ste čudan narod, nikada ne propustite šansu – da propustite šansu“. Primer sa nepotrebnom zabranom izvoza brašna, ovo potvrđuje. (B. Gulan)\nTagoviIzvozni proizvodi Pšenica\nPrethodna Место Србије у светском здравственом туризму\nSledeća Povratak na selo


Delegacija Srbije na sajmu CIFIT 2019. u Sjamenu! | Happy BSC portal\nDelegacija Srbije na sajmu CIFIT 2019. u Sjamenu!\nMinistar zaštite životne sredine Goran Trivan danas je na Međunarodnom kineskom sajmu za investicije i trgovinu - CIFIT 2019 u Sjamenu predstavio zvaničnicima i predstavnicima kineskih i drugih kompanija projektne i investicione mogućnosti u oblasti zaštite životne sredine u Srbiji.\nDrugog dana ove najveće svetske sajamske manifestacije, na kojoj je Srbija počasni gost, svečano je otvoren srpski paviljon, što je bila prilika i povod za bilateralne razgovore i sastanke o mogućoj saradnji i investicijama u različitim oblastima.\nPored delegacije Srbije sa predstavnicima Vlade i uspešnih srpskih kompanija, koju predvodi potpredsednik Vlade i ministar turizma, trgovine i telekomunikacija Rasim Ljajić, ceremoniju otvaranja srpskog paviljona uveličali su kineski zvaničnici koji su sa velikom pažnjom obišli štandove srpskih privrednika.\nZaštita životne sredine u svim njenim aspektima jedno je od strateških opredeljenja Srbije, a ujedno finansijski i administrativno zahtevna oblast koja zahteva velika investiciona ulaganja, rekao je ministar Goran Trivan na brifingu na temu investicione klime u Srbiji.\nOn je ukazao da je za potrebe investicionog i finansijskog planiranja u sektoru otpadnih voda pripremljen dugoročni investicioni i finansijski plan.\nDo sada je procenjeno da je potrebno više od 8,5 milijardi evra sredstava za aproksimaciju u čitavoj oblasti, od čega najviše za ulaganja u infrastrukturu za upravljanje vodama, rekao je ministar.\nLista infrastrukturnih projekata za sektor otpada obuhvata 129 projekata, od kojih će 104 početi sa implementacijom do 2029. godine, sa ukupnim troškovima od 1.097 miliona evra, uključujući i 65 miliona evra za pripremu projekata.\nTrivan je i danas imao niz razgovora sa predstavnicima srpskih kompanija koje su se predstavile na CIFIT-u, kao i sa predstavnicima kineskih kompanija koje su već investirale u Srbiji.


Sve o meču Partizan - Gent: Koga brine atmosfera, važna bitka Srbije i Belgije za LŠ - Telegraf.rs\n21/10/21 | 11:46 ≫ 12:04\nCrno-beli večeras igraju utakmicu koja im može doneti evropsko proleće i dodatnu zaradu u Ligi konferencija\nFoto ilustracija: Telegraf/Wikipedia/MN Press\nKada se ispostavlja "završni račun" više nije bitna igra, utisak sa terena, nije važna statistika o posedu, broju postignutih golova ili koji pojedinac je "iskočio" iznad grupe i skenuo pažnju javnosti. Važna je samo pobeda i jedino ona ima težinu za Partizan u trećem kolu Lige konferencija, jer u slučaju da i Gent večeras (21.00, Arena sport, RTS) obori na pleća, tim iz Humske bi načinio najvažniji korak ka primarnom cilju - proleću u Evropi.\nCrno-bele, bar po rečima trenera Aleksandra Stanojevića, jako motiviše prvo mesto u grupi, jednako koliko i šampionska titula u Superligi, pa su sve snage i resursi usmereni na uspeh protiv Belgijanaca, kome bi u velikoj meri mogli da doprinesu i domaći teren i navijači, koji su i te kako značajan faktor u izazovima nalik predstojećem sa Gentom.\nTelegraf vam otuda donosi niz činjenica koje bi trebalo da znate pred večerašnji dule Partizana i belgijskog tima.\nUtakmica između Partizana i Genta se igra od 21.00 na stadionu u Humskoj, a moći će da joj prisustvuje polovina kapaciteta (nešto više od 13.000) zbog kovid mera koje je propisala UEFA. Duel će direktno prenositi Arena sport 1, kao nosilac TV prava, kao i RTS koji će preuzimati sliku sa stadiona crno-belih.\nKo sudi duel Partizana i Genta?\nSudija Bobi Maden; Foto: MN Press\nPoverenje UEFA za večerašnji meč Partizana i Genta je dobio arbitar iz Škotske, dobro poznat ovdašnjoj fudbalskoj javnosti - Bobi Maden, jer je u bliskoj prošlosti sudio i crno-belima, ali i Crvenoj zvezdi u evropskim iskušenjima.\nU prošlosti Maden je Partizanu sudio dva puta: protiv AZ Alkmara u grupnoj fazi Lige Evrope 2015. godine, u meču u kome je tim iz Humske slavio sa 2:1, a zatim i na početku prošle sezone, u kvalifikacijama za Ligu Evrope protiv belgijskog Šarlroa kada je tim Aleksandra Stanojevića poražen u produžecima golom Rezaija iz slobodnog udarca.\nKoliko novca i koeficijenata je u igri, i zašto je duel protiv Belgijanaca posebno bitan za srpski fudbal?\nPobeda u grupnoj fazi Lige Evrope donosi 500.000 evra, dok remi donosi 166.000 evra. Takođe, crno-beli mogu i da profitiraju posle ovog meča na UEFA rang listi, jer pobeda donosi 2.000 bodova, a remi 1.000.\nPartizan je trenutno na deobi 59. mesta sa 21.500 bodova.\nTakođe, ovaj meč je od velike važnosti za nacionalni koeficijent i borbu za 11. mesto na listi, koje donosi direktan plasman u Ligu šampiona. Jedan od konkurenata Srbiji je upravo i Belgija, iz koje dolazi Gent, pa je ulog u ovom meču duplo veći jer bi Partizan trijumfom mogao Srbiju dodatno da odalji od Belgije.\nRezultatski Partizan od početka sezone nema "mrlju" u statistici, kako u domaćem takmičenju, tako i u Evropi, gde je samo od Santa Klare pretrpeo poraz i to u gostima. Igrački, pak, čini se da crno-beli pomalo pate i trpe oscilacije posle poslednje reprezentativne pauze, ali i to je sasvim normalno i posledica je "zamora materijala" koji postaje sve vidljiviji kako se bliži kraj jesenjeg dela sezone.\nIpak, Stanojevićev tim ima visok nivo samopouzdanja i "germanski" karakter - nikada se ne predaje, niti odustaje, pa treba očekivati da će večeras, kada je i najvažnije, izvući maksimum.\nSa druge strane, Gent ima ozbiljne oscilacije u Župiter ligi od početka sezone u kojoj je u 11 mečeva zabeležio samo četiri pobede i trenutno se nalazi na 12. poziciji pomenutog šampionata, ali poslednju minulog vikenda protiv lidera Eupena, što svakako može da bude znak buđenja.\nNe cvetaju iz ruže ni u evropskom takmičenju, gde su od početka kvalifikacija rezultati takođe bili promenljivi, iako je kasnije, u grupnoj fazi, tim iz Flandrije zabeležio dve pobeda u prva dva kola. Ipak, kvalitet ekipe, način na koji igra belgijski predstavnik poziva na oprez, jer ipak je to nivo više u odnosu na Srbiju.\nAko biste pitali Aleksandra Stanojevića, koji su aduti Partizana na terenu, on bi sigurno odgovorio da su to timska igra i kompaktnost, jer tome teži otkako je seo na klupu crno-belih. Igrački, pak, tim iz Humske ima nekoliko značajnih "oružja" koja iskaču iz pomenutog tima i to se pre svega odnosi na Rikarda Gomeša, Lazara Markovića i Bibrasa Natha. Bilo bi dobro da i Kvinsi Menig konačno bljesne na jednoj važnoj utakmici, kao što je to bio slučaj protiv Anortozisa u gostima...\nKada bismo nabrajali sve adute Genta to bi možda iziskivalo i posebnu analizu, jer belgijski tim ima izuzetno širok igrački kadar, u kome je teško odrediti ko je zapravo najopasniji. Rival crno-belih ima čak šest napadača u sastavu, sličnih, ali i različitih profila, vezni red gde takođe ima mnogo odličnih igrača, a posebno je zanimljivo da Gent nijedan od minulih 19 mečeva od početka sezone nije počeo u istom sastavu i teško ih je skautirati. Ipak, igrači poput Bezosa, Tisodalija, kapitena Ođiđe, De Sarta, Fortune ili našeg Lemajića (...), svakako predstavljaju pretnju - ko god se od njih večeras našao na terenu.\nPrognozeri kažu da je Partizan blagi favorit u večerašnjem duelu, a kvote koje "dele" crno-bele i Gent svedoče da će nijanse na terenu odlučivati o konačnom bilansu. Pobeda tima iz Humske vrednuje se kvotom 2.60, remi 3.20, a pobeda kluba iz Belgije 2.90.\nAleksandar Stanojević (Partizan)\n- Imamo jednu od odlučujućih utakmica za prolaz i proleće u Evropi. Igramo protiv ekipe koja je direktan konkrent za prvu poziciju, naredne dve utakmice će mnogo odlučiti, maksimalno smo spremni i motivisani, zdravstvena situacija je dobra, svi igrači su zdravi, Jović se oporavio od korone, prvi put je trenirao, ali neće biti u konkurenciji za meč. Svi ostali su spremni, željno čekamo utakmicu.\nHein Vanhazenbruk (Gent)\n- Prvo mesto pravi razliku i naravno da bih voleo da budemo prvi u grupi. Ako budemo drugi morali bismo da igramo dodatne dve utakmice, što nam ne ide u prilog. Biće teško, utakmica je pravi izazov u novoj Ligi Evrope... Partizan je navikao na pobede, igraćemo na stadionu na kome je atmosfera jako bučna i može puno da utiče na konačan epilog.\nPartizan (4-2-3-1): Popović, Živković, Vujačić, Saničanin, Obradović, Zdjelar, Šćekić, Marković, Menig, Natho, Rikardo\nGent (3-5-2): Bolat, Okumu, Ngadeu, Godo, Ovusu, De Sart, Samoaz, Fortuna, Bezus, Tisodali, Depoatr\nda li ima nesto iz cetvrte lige\nkao grobar zelim partizanu poraz ..da sto prije oteramo ove izdajnike..\nPartizan, garantovano, gubi utakmicu.


Devet nagrada za Prokupčane u Lebanu - Blace Info Press\nAutor: Gorica Šegović · Objavljeno: 30. maja 2016. · Updated 31. maja 2016.\nNa Regionalnoj smotri amaterskih pozorišta u Lebanu, koja je završena juče, Prokupčani su osvojili devet nagrada, više nego bilo koje prethodne godine.\nTim povodom u prokupačkom Domu kulture održana je konferencija za novinare, na kojoj su utiske sa smotre preneli dobitnici priznanja.\nU generalnom plasmanu, treću nagradu dobila je dečija predstava „Uspavana Štrecilija“, a prve nagrade za učestvovanje u istoj dobili su Mila Radovanović za glavnu žensku ulogu, Milan Ilić za scenografiju i Tijana Petrović i Danijela Mitić za dramsko- pedagoški rad.\n-Nagrade koje smo dobili za ovu dečiju predstavu su nam veoma važne i puno nam znače. To je prva predstava mladih glumaca Škole glume Doma kulture, rekla je sa velikim zadovoljstvom direktorka ove ustanove Tijana Petrović.\nPredstava „Majstor i Margarita“ u kategoriji večernjih predstava u generalnom plasmanu osvojila je drugo mesto. Ovoj predstavi pripala je i nagrada za kolektivni rad na izradi kostima, a prve nagrade za rad na istoj dobili su Srđan Živković za dramatizaciju, Biserka Milosavljević za najbolje odigranu glavnu žensku ulogu i Ivica Trailović za originalnu muziku.\n-Drago nam je da smo dobili ovu nagradu i kolektivnu i pojedinačne. Prokupački Dom kulture je jedina ustanova koja je na ovom takmičenju u svoj grad ponela ovoliko priznanja, istakla je Biserka Milosavljević.\nDirektorka Doma kulture Tijana Petrović je naglasila da su se učesnici ove smotre pokazali kao dobar tim i da je pred njima lepa perspektiva, dodajući da su nagrade koje je osvojila predstava „Majstor i Margarita“, opravdale sredstva koja su za nju dobili od Ministarstva kulture i informisanja.\nDramska grupa „Različak“ sa predstavom „Pop Ćira i pop Ćira on line“ u konkurenciji dečijih predstava, u generalnom plasmanu osvojila je drugo mesto. Prvu nagradu za dramatizaciju ove predstave dobila je Milka Tošić, a treća nagrada za žensku epizodu pripala je Jovani Ilić.\nSpecijalnu nagradu na ovom festivalu dobio je glumac Varoškog pozorišta\n„Histrion“ Miroljub Mirović za ulogu u predstavi „Večeras slušate“ .\nNa ovogodišnjoj smotri amaterskih pozorišta u Lebanu, prikazano je trinaest predstava na večernjoj i dečijoj sceni, a učestovale su pozorišne grupe iz Vlasotinca, Aleksinca, Dimitrovgrada, Bele Palanke, Surdulice, Vranja, Bujanovca i Prokuplja.\nSledeća vest Mladi poljoprirednik za ponos – Nemanja Vukojičić iz Gornje Jošanice\nPredhodna vest Završni radovi na izgradnji vodovoda u Žitnom Potoku


N. Todorović / M. Dinić - Blic\nIvanović: Imali smo neverovatnu želju i to niko ne može da ospori\nKapiten fudbalske reprezentacija Srbije Branislav Ivanović istakao je posle remija sa Francuskom (1:1) da je bolje što su sada primili gol nego na startu kvalifikacija za EURO2016, kao i da od novog selektora Dika Advokata mogu mnogo da nauče.\nKolarov: Nisam se rodio sa brojem 11, mogu da nosim i 89 ako treba\nLevi bek Srbije Aleksandar Kolarov na meču sa selekcijom Francuske neočekivano je nosio dres sa brojem pet na leđima.\nTadić: Šniderlin me je pitao kako nemamo bolji teren i stadion\nVezista Srbije Dušan Tadić otkrio je da ga je francuski reprezentativac i saigrač iz Sautemptona Morgan Šniderlin posle meča (1:1) u Humskoj pitao "da li je moguće da nemamo bolji teren i stadion".\nTeodosić: Nisam sasvim spreman, cilj je da prođemo grupu\nPlejmejker reprezentacije Srbije Miloš Teodosić rekao je da je skroz fizički spreman za Mundobasket u Španiji, jer se nedavno oporavio od povrede, ali i u tome vidi pozitivnu stranu.\nFudbaleri večitih treniraju sa "orlovima", Tomović i Biševac ne putuju zbog povreda\nFudbalska reprezentacija Srbije u 18 časova ima trening u Sportskom centru u Staroj Pazovi, a među "orlovima" i dalje su igrači Crvene zvezde i Partizana.\nNaš fudbalski trener Aleksandar Stanojević nastaviće karijeru u Makabiju iz Haife, sa kojim je potpisao dvogodišnju saradnju.


Građani Srbije izglasali su devet pobedničkih predloga na prvom konkursu Uradi nešto!, koji je kompanija “Telekom Srbija” pokrenula u želji da na inovativan način podrži građanski aktivizam i lokalne zajednice u Srbiji.\nPojedinci, udruženja i institucije predložili su 105 ideja za koje je stiglo preko 600.000 glasova od strane posetilaca sajta www.uradinesto.rs.\nKao dobar glas, poziv Uradi nešto! proširio se po celoj zemlji, pa su prijave došle iz čak 45 gradova i opština u Srbiji. U prvom ciklusu konkursa biće podržano devet predloga koji su osvojili najviše glasova građana. Predlog koji je osvojio najviše simpatija i više od 40.000 glasova predlaže primenu sterilizacije pasa u Zaječaru. Kao prioritetan projekat građani su prepoznali i pokretanje galerije Okean kreativnosti namenjem promociji mladih umetnika, a zatim sledi inicijativa za otvaranje edukativnog centra u Zrenjaninu.\nPotom ih po broju glasova prate projekti Geodetske tehničke škole u Beogradu za postavljanje klupa u dvorište škole, ZReanimacija - platforma za podršku mladih neafirmisanih bendova, interaktivne table za OŠ “Miroslav Antić” iz Futoga, košarkaški teren za OŠ “Branislav Nušić” iz Smedereva, inicijativa za čistije selo Jarak i projekat Kancelarije za mlade opštine Bački Petrovac za obezbeđivanje dodatne opreme za realizaciju omladinskih emisija.\n“Ponosni smo na sve one koji su se odazvali, osmislili odlične predloge i pokazali ih. Dugujemo zahvlanost i svima koji su glasali, jer su zapravo oni odlučili šta će biti urađeno u našem okruženju. Iako je ovo prvi konkurs ove vrste kod nas, moram da naglasim da smo izuzetno zadovoljni kvalitetom predloga i samih prezentacija”, izjavila je Milica Marković, direktor Sektora za PR “Telekoma Srbija”.